text:
Ubwo hizihizwaga umunsi w’intwari z’u Rwanda kuri uyu wa 01 Gashyantare 2017, Umuyobozi w’Akarere ka Kamonyi Aimable Udahemuka yibukije abaturage ko bagomba guhitamo ibibabereye kandi ko ubutwari buharanirwa.
Ibi Meya yabivugiye mu Murenge wa Rukoma mu Kagari ka Taba mu Mudugudu wa Nyirabihanya ubwo ubuyobozi bw’Akarere bwifatanyaga n’abatuye muri aka gace kuzirikana ibikorwa by’ubutwari bw’abanyarwanda bamwe; bitanze bakagira uruhare mu kurengera inyungu rusange z’abanyarwanda ndetse bemera gutanga ubuzima bwabo.
Umuyobozi w’Akarere yavuze ko ubutwari buharanirwa kuko bisaba kugira ubwitange no kuzirikana ko hari n’igihe ushobora kuhasiga ubuzima ariko ukagera ku ntego wiyemeje. Umuyobozi w’Akarere ka Kamonyi, yasabye abaturage kuba umwe, kurwanya kandi bakanesha icyo aricyo cyose cyabatandukanya nk’abanyarwanda, bagaharanira kubana neza, bagaca amakimbirane yaba ayo mu miryango cyangwa ayo mu kazi bityo ubumwe bukimakazwa, yagize ati ”kugira umuco w’ubutwari harimo no kuba umunyakuri ukaba inyangamugayo kandi ugaharanira ko ubumwe n’ubwiyunge biganza”.
Umuyobozi w’Akarere yasabye aba baturage gukomeza umuco wo gufatanya, wakumva umuturanyi wawe afite ikibazo buri wese akagira umuco wo gutabarana no guharanira kubana neza mu muryango kuko ari byo byubaka igihugu.
Mu rwego rwo kwimakaza umuco w’iterambere no gusigasira ibyagezweho, Meya Aimable Udahemuka yasabye abayobozi bari muri ibi birori kwirinda amarangamutima mu gushyira mu bikorwa gahunda zigenewe abatishoboye ahubwo bakabigiramo ubunyangamugayo, mu guhitamo abagenerwabikorwa nyabo. Yabibukije kujya batoranya koko abababaye kurusha abandi bakwiye gufashwa; kuko nabyo iyo ubikoze utyo uba ugaragaje ubutwari kuko uba ubaye umunyakuri mu kazi ushinzwe.
Uwari uhagagarariye ingabo muri ibi birori by’umunsi w’intwari mu Karere ka Kamonyi, Major Bayingana Antoine, mu kiganiro cy’ubutwari yagejeje ku bari bitabiriye nawe yagarutse ku butwari bwaranze abana b’u Rwanda mu mateka yabo. Major Antoine Bayingana yibukije ko ubutwari buharanirwa, ndetse ko kugira ubutwari ari ukwiyemeza. Uyu muyobozi w’ingabo yagize ati ”uyu ni umunsi udasanzwe kuko twe nk’abanyarwanda twibuka abitanze batizigamye bahara ubuzima bwabo barengera u Rwanda, ubu tukaba dutekanye dufite amahoro n’iterambere”.
Yakomeje agira ati “kugira ngo ube intwari hari ibyo ugomba kwitaho birimo kugira umutima ukomeye, kwita ku gukunda igihugu cyakubyaye ukazirikana ko ubuzima bwawe bushobora no gusigara muri ibyo bikorwa by’ubutwari ugiye guharanira kandi ukabyemera utyo ukitangira abandi”. Yashimangiye ko intero y’uyu mwaka irebana no guhitamo ibitubereye, bifitanye isano ikomeye no gusigasira ibimaze kugerwaho, abanyarwanda bakihesha agaciro.
Nsekarije Deogratias, umwe mu baturage b’Akagari ka Buguri mu Mudugudu wa Tunza nawe wari witabiriye ibi birori byo kuzirikana intwari, yavuze ko ku munsi nk’uyu ashimishwa kandi aterwa ishema n’uko mu Karere avukamo ka Kamonyi hakomoka intwari y’imanzi nyakwigendera General Fred Gisa Rwigema watangije urugamba rwo kubohora igihugu mu 1990. Nsekarije yagize ati “nshishikajwe no kuba intwari nk’aba bose bitangiye u Rwanda kandi numva rwose nzaharanira kugera ikirenge mu cy’izi ntwari”.
Uyu muhango witabiriwe ku gipimo gishimishije kandi mu byiciro byose harimo abakuze, urubyiruko, ababyeyi n’abayobozi batandukanye mu nzego z’ubuyobozi bwite bwa Leta ndetse n’umutekano; bari bitabiriye uyu munsi ngarukamwaka wo kuzirikana ubutwari bw’abanyarwanda.
Nkurunziza Faustin/Kamonyi


c: text/html

text:
Ku mbuga nkoranyambaga hari ibyaha byinshi bihakorerwa ndetse n’abantu b’abagome baba bashaka kugukuririra mu byago cyangwa se kugutekaho umutwe bakazifashisha.
Imbuga nkoranyambaga ubwazo si mbi ariko ikibi ni uburyo usanga abantu baha urwaho abo batekamutwe bazikoresha mu kuborohereza kubona amakuru n’ibindi bakwifashisha.
Uburyo bwose waba ukoreshamo imbuga nkoranyambaga hari ibyo uba ugomba kwitondera.
Kwirinda gukoresha umubare w’ibanga umwe hose
Nubwo ari byiza kugira umubare w’ibanga umwe ku mbuga nkoranyambaga, kuri za email kuko bikurinda kubyibagirwa ariko bifite n’ingaruka mbi kuko iyo bikundiye abajura bo kuri internet kugera hamwe n’ahandi hose bihita biborohera kuhagera.
Nanone kandi abantu bagirwa inama yo kujya bakoresha umubare w’ibanga ugoranye kuba watahurwa, ukaba byibuze uvanze inyuguti n’imibare.
Kirazira gutanga umubare wawe w’ibanga
Abantu benshi usanga ntacyo bibabwiye guha umubare w’ibanga inshuti zabo za hafi. Nubwo waba ubizeye ko bataguhemukira ariko bashobora kutabyitaho ngo bayibike cyangwa bayisibe aho wayiboherereje bigatuma n’umuntu utatekerezaga ayibona, akakwinjirira.
Iyo rero uwo mubare w’ibanga ubonywe n’abatakwifuriza ibyiza, urabyumva nawe ibikurikiraho.
Kwitwararika kuri ‘links’
Links zimwe ziherekanwa hari ubwo ziba zifite ibibazo ku buryo kuzihererekanya no kuzifungura bishobora kukugiraho ingaruka.
Abajura bo kuri internet (hackers) bakunze kohereza link, ukayisanga nko kuri email yawe cyangwa se mu butumwa bugufi, uba ugomba kutazitaho ngo uzifungure kuko zishobora kuguteza ibibazo bakinjira mu mabanga yawe.
Guhuza imbuga nkoranyambaga zose
Nubwo usanga abantu bose babikora, icyo ashyize ku rubuga rumwe kikajya no ku zindi mbuga nkoranyambaga akoresha, iyo ubirebye witonze usanga atari byiza na gato.
Iyo urebye usanga zimwe zidakoresha amagambo angana, udafite abagukurikira bameze kimwe n’imvugo zikoreshwaho zitandukanye.
Biba byiza iyo buri rubuga urukoresheje ukwarwo, ukamenya n’ibyo uha abagukurikira.
Hari ibyo ushobora gutanga ntibyumvwe kimwe kuko wabitanze aho utagombaga kubitanga ndetse ubutumwa bwose umuntu asanga ahantu agasanga burasa, amagambo ku magambo usanga butishimirwa, igihe nta mwimerere bufite.

robotstxt: allowed

filter: keep


text:
Uwimana Alice Diane[Audia Intore] afite inzozi zo gutera ikirenge mu cy’abahanzikazi bamubanjirije mu njyana gakondo ndetse akaba yanamenyekanisha u Rwanda mu mahanga ya kure.
Audia Intore ni umwe mu bahanzikazi bafite ijwi rigororotse, by’umwihariko akora injyana gakondo idakunze kwisukirwa n’abandi bakibyiruka bari mu myaka ingana nk’iyo arimo.
Ni Umunyarwandakazi wavukiye mu gihugu cy’u Burundi mu 1992. Avuka kuri se ukomoka muri icyo gihugu na nyina ukomoka mu Rwanda. Yaje mu Rwanda ubwo yari afite imyaka ibiri gusa.
Amashuri abanza yayize ku kigo cya mutagatifu Karoli Lwanga, ayisumbuye ayiga ku ishuri rya Mutagatifu Patirike riherereye ku Kicukiro mu ishami ry’ubukerarugendo.
Ubu, Audia Intore atuye I Nyamirambo(ku Kivugiza) mu karere ka Nyarugenge mu mujyi wa Kigali.
N’iki cyamukururiye mu gukora umuziki wiganjemo umudiho wa Kinyarwanda?
Mu kiganiro na Eachamps, Audia yavuze ko yabyirutse akunda kuririmba ndetse abantu bagatangira kujya bamubwira ko afite impano, akajya akunda kuririmbira ahantu hatandukanye biza bityo.
Yagize ati ”Nararirimbaga kuva nkiri muto ndetse niyumvamo impano n’abanyumvaga bakanyemeza ko mfite impano ariko byari bya bindi by’ubwana. Naje gukura, ntangira nanjye kumva ko mfite impano niga mu wa kane w’amashuri yisumbuye ndetse ndangije amashuri yisumbuye nibwo nahisemo gukoresha impano yanjye ikaba hari icyo yamarira.”
Yavuze ko azi kubiririmba n'izindi njyana ariko akaba yarahisemo kuririmba gakondo kuko ifite umwihariko, ikaba ikirango cy'umuco nyarwanda ibirenze ibyo akaba ayikunda.
Yagize ati”N'ibindi bisanzwe nzi kubiririmba ariko gakondo buriya ni umuco w’u Rwanda kandi iyo ugiye kureba usanga ifite umwihariko. Ibindi byose abantu bashobora kubyigana ariko gakondo ntawayigana , impamvu nayikunze ni uko mbikunda n’iyo ndi kuyiririmba mba numva ari ibintu bindimo.”
Yabyinnye mu ma torero abiri; iry’itwa Singiza ndetse na Blessing family(ubu ni n’aryo abarizwamo) yose ahimbaza Imana mu muco nyarwanda.
Ubutumwa bwo mu ndirimbo ze bushingiye cyane ku kubaka amahoro mu Rwanda ndetse no guhanura abagiye kubaka ingo.
Umuziki uramutunze …
Uyu mukobwa w’imyaka 26, umuziki uramutunze ndetse yemeza ko ibyo buri mukobwa wese yakwifuza kugira ngo ubuzima bwe bugende neza ari wo abikomoraho. Akunze gutumirwa mu bukwe butandukanye aho aririmbira abageni.
Yagize ati”Navuga ko umuziki uri mu byubatse ubuzima bwanjye, navuga ko mbonamo amafaranga nabasha gukoresha ikintu cyose umukobwa yakwifuza gukora mu buzima bwa buri munsi.”
Audia Intore ufite indirimbo ebyiri zirimo Sine ya mwiza n’iyitwa Urungano, avuga ko ashaka gushyira hanze ibihangano byinshi muri iyi minsi ndetse akaba yitegura gukora igitaramo azatumiramo abandi bahanzi bakomeye mu njyana gakondo.
Uyu muhanzikazi avuga ko nta hutihuti ashaka gushyira mu muziki we cyane ko yiyumva nk’aho ntaho aragera ndetse akaba adateganya gukorana vuba aha indirimbo n’abahanzi bakomeye bakora gakondo.
Hari bimwe mu bicurangisho azi gucuranga….
Audia yemeza ko buri muntu uzi kuririmba nibura agomba kuba azi gukoresha igicurangisho kimwe mu bikoreshwa, we yemeza ko azi gucuranga gitari n’ubwo ngo atari cyane.
Yagize ati”Buriya biba byiza iyo umuririmbyi amenye no gukoresha nibura igicurangisho kimwe, njye nzi gukoresha gitari n’ubwo atari cyane ariko hari utuntu nzi ku buryo nabasha kwicurangira bibaye ngombwa.”
Agira inama abakibyiruka …
Audia yemeza ko urubyiruko rudakunda kwikoza ibyo kumva no gukunda cyane injyana gakondo ya Kinyarwanda, akababwira ko bacikannwe kuko umuco w’u Rwanda ari mwiza.
Yemeza ko umuziki ari ubuzima kuko umuvana ahantu ukamujyana ahandi ndetse n’ubwo twavuganaga yavuze ko yari ari kwitoza afatanije n’abagenzi bari bamusanze mu rugo.
Afite inzozi zo kugera ikirenge mu cy’abakoze umuziki gakondo bakagera kure…
Avuga ashaka kuba yarenga urugero rwa Mariya Yohana, Nyiranyamibwa Suzana Cecile Kayirebwa n’abandi bategarugori bamenyekanye mu muziki w’u Rwanda mu bijyanye na gakondo.
Yagize ati”Mfite intumbero yo kugera ku nzozi zanjye, hari ibintu byinshi nifuza kugeraho, ndashaka kugera ku rugero rwa Mariya Yohana, Nyiranyamibwa Suzane, bariya bakecuru. Aho bageze hari ibintu bakoze, ba Cecile Kayirebwa barakoze, bahagaze abantu ku buryo abantu babatekereza bakavuga bati’bano bantu hari icyo bakoze’ ndetse bibaye ngombwa narenga urwego bagezeho.”
Audia Intore wimariyemo umuziki w'injyana gakondo
Kuririmba mu bukwe biri mu bihesha Audia Intore ibiraka
Sine ya Mwiza iri mu ndirimbo za Audia Intore


text:
Mbona ntari Se w’umwana, nkore iki ?
Muraho ndashaka ko mwamfasha gusobanukirwa no kungira inama.
Mu kwezi kwa gatanu nagize gutya njya mu kabari nywa biere ndi kumwe n’ inshuti ariko nza gusinda ariko bidakabije nyuma nza kuhahurira n’ umukobwa turi kuri comptoire ubona nta kibazo cye ndamwendereza ndamuganiriza mugurira kamwe bituma tuganira cyane nyuma nza kumubaza niba yakwemera ko dutahana abanza kwanga ageze aho aremera turatahana mu rugo iwanjye biza no kuba ngombwa ko dukora imibonano mpuzabitsina ariko ntitwibutse na prudence pe. Bwarakeye arataha ariko mu ijoro turi mu kabari yari yampaye number ye nanjye namuhaye iyanjye, umukobwa twaryamanye mu rukerera rwa le 18/05/2018 ubwo byaba ari 19/05/2018.
Bigeze nka le 6/6/2018 arampamagara bisanzwe tuganira bukeye nabwo turavugana dusubira mu bya wa munsi ndamubaza nti ese ko wavugaga ngo twakoreye aho uramutse usanze utwite ati “sha sinzi gusa ndabikeka” nti “kuki ubikeka ? ati “nuko ntongeye kibona imihango ati samedi nzajya kwa muganga kureba icyabaye niba naba ntwite, hageze arampamagara ati ndatwite kandi ni wowe wanteye inda kuko nta wundi muhungu duherukana, nti bigenze gake ntakibazo nzagufasha ati nta kibazo haciye iminsi nti ese ubundi uribuka itariki twabonaniyeho ati si 3/05 ? kandi mu by’ukuri zari kuri 19/05 nti “Ese ko wibeshye atari aho n’ibindi byose nturi kumbeshya ? ati sha mbaye nanibeshya rwose byaba biterwa nuko cya gihe nari nasinze pe simbyibuka kuko nta nubwo nabyitagaho kuko ntakekaga ko natwita ndamwihorera. Nyuma nza kuzamubaza nti ese waherukaga imihango ryari ati ubundi ngira ukwezi kudahindagurika nyijyamo le 25 nkayivamo 28 nabyo nkumva biramvanze.
Narongeye nyuma yiminsi ndamubaza nti ese ubundi tugiye kwa muganga wavuga ko uheruka imihango ryari ati nababwira ko nyiherukamo le 25 kugeza 29 mu kwa kane rero nabwo numva aranshanze nagerageje kubara ngo ndebe niba koko igihe twaryamaniye yaba yari mu gihe cyo gusama ngendeye kuri bene aya matariki nkabona bimeze nkibitari byo pe nabara ngo ndebe nti ese ubundi yasamye le 19/05/2018 yazabyara ryari najyanisha nigije yagiyeho mu mihango nkuko abaganga n’ubundi babibara nkabona ntibihura none ejo bundi nagiye kumureba aho akorera nkabonana koko aratwite ariko inda itari nkuru.
None ndabasabye ku bw’ubumenyi mufite mwamfasha gusesengura ayo makuru koko mukamfasha kumenya niba uyu mukobwa atari umutwe yantekeye ahubwo akaba agira ngo mbe se w’umwana ariko mu byukuri atari njye.mumfashe gusobanukirwa kandi mutabogamye, abaye ari umwana wanjye sinamwanga pe ariko byambabaza nihenanze n’ubushobozi buke mfite nyuma najya no gupimisha ADN nkasanga narabeshywe namwe ndabizeye mubimfashemo nsobanukirwe.
Murakoze cyane.
Ushaka kutwandikira nawe ohereza ubutumwa kuri email : agasaromagazine@gmail.com
Photo : google
Ibitekerezo byanyu
-
hari possibilite nyinshi, wenda yibeshye itariki y’imihango, wenda agira ukwezi irregulier akaba atazi kubara neza, wenda ari kukubeshya,.. ku muntu mwamenyanye umunsi umwe mugahita mugera kuri iyo gahunda byose birashoboka. jye numva wamufasha nkuko wafasha undi muntu wese mwagiranye ibihe byiza, gusa ukamubwiza ukuri ko wowe utarashira amacyenga. umwana yavuka ukareba ko asa nawe yaba mudasa ugakoresah test. Naho ubundi warekera aho kujya uryamana n’umuntu ubonye bwa mbere dore ko uba utirinze.
-
ihangane abanze abyare kandi umwiteho mu gutwita kwe kuko birashoboka ko umwana yaba ari uwawe. nyuma rero uzakoresha test nubwo zihenze ariko zitanga igisubizo nyacyo, IYO mibare rero yihorere rwose yakugora kuko ushobora no gusanga atazi igihe aherukira mu mihango akaba yarakubeshye. gerageza wakire ibyakubayeho kuko nawe wakoze amakosa akomeye : uryamanye numuntu bwa mbere nta no kwikingira ? ahubwo nakugira n’inama yo kujya kwipimisha SIDA.
-
Uraho neza,
Ibisobanuro usaba ko tugufasha biragoye pe, dukurikije amatariki wagiye uduha ntabwo afatika kuko ndumva yaragiye ayahindura,
Gusa inama nakugira ni uko wamufasha muri ubwo bushobozi bwawe uvuga, utegereze abyare, umwana niba ari uwawe ntuzabiyoberwa cyane ko bene abo bana bakunda kuvuka basa na ba se. Niba mutazaba musa nabyo wazamupimisha ADN, kuko kuba ari uwawe byashoboka cyane kuko mwabikoze mutikingiye, kindi ni uko wakwirinda kumutererana kandi utazi neza ukuri,irinde kumutoteza no kumubwira amagambo mabi amukomeretsa nkuko abasore bamwe babikora kuko byagira ingaruka ku mwana, komeza umuvugishe, umukurikirane, umenye n’igihe azabyarira, uzanamusure kwa muganga yabyaye, ibyo byose bizagufasha kumenya niba umwana ari uwawe koko.
-
Muraho nanjye nifuje kugra icyo mvuga musore niba umukobwa yaragiye mumihango 25/4 mukabonana 18/5 cg 19/5 birashoboka ko wamuteye inda kukoyari muminsi yo gusama. Hari kumunsi sa 14 uhereye igihe yagiriye mumihango (18/5)cg kuwa 15 (19/5) qui uratwita wakoze imibonano idakingiye. Hasigaye ko uzabara igihe azangurira utabifiteho ubumenyi nabyo nagufasha. Ikindi utizeye uzakoreshe adn.


text:
Kigali Parents School na Hoteli La Palisse bigiye kwimurwa
Ishuri rya Kigali Parents School na Hoteli izwi nka La Palisse bigiye kwimurwa aho byakoreraga mu Karere ka Gasabo kubera ko aho byubatswe hafatwa nko mu gishanga.
Icyo gikorwa cyo gufunga ahakorerwa ibikorwa binyuranye ariko hafatwa nko mu gishanga, ni kimwe mu byo Leta y’u Rwanda yatangiye kuva uyu mwaka wa 2017 watangira, kuko bitemewe kuhakorera, nk’uko Eng. Coleta Ruhamya yabitangarije Kigali Today.
Yagize ati “Bimwe mu bice bigize La Palisse na Kigali Parents School bizafungwa.”
Hashize amezi atanu Perezida Kagame yifatanije n’abaturage bo mu Karere ka Gasabo mu gikorwa cy’umuganda muri icyo gishanga ibyo bikorwa byubatswemo, ahakozwe umuganda hakazashyirwa ubusitani rusange.
Perezida Kagame ubwo yahakoreraga umuganda yagize ati “Ndagira ngo mbibutse ko iki gishanga kigomba gukoreshwa ibyo cyagenewe cyangwa kikarekwa nticyongere gukorerwamo ibindi. Hari henshi ibishanga bigirwa inzuri,abandi bakabihingamo cyangwa bakabyubakamo.”
Ikigo cy’Igihugu gishinzwe kubungabunga ibidukikije (REMA),cyahise kihutira gufunga ibikorwa byubatswe muri icyo gishanga, kinatanga igihe ntarengwa abakorera mu bishanga bagomba kuba babivuyemo.
La Palisse na Kigali Parents School biri mu bizahabwa ingurane. Ibindi bikorwa bizafungirwa ni uruganda rwa Utexirwa na rwo ruherereye mu Karere ka Gasabo.
Gusa uruganda rw’Inyange byavugwaga ko na rwo ruzimurwa, Eng. Ruhamya yabihakanye avuga ko rutazimurwa.
Ati “Inyange ntabwo yubatswe mu gishanga.Na mbere y’uko inyigo ikorwa REMA yari yarabahaye uruhushya rwo kuhubaka.”
Ibitekerezo ( 2 )
Nibyiza ko bita ku bidukikije (environment).Bituma tugira ikirere kiza n’umwuka mwiza.Ibi bitwibutsa paradizo uko izaba imeze.Urugero,Yesaya 11:6-8,havuga ko tuzaba dukina n’intare,inzoka,etc...Nta muntu uzongera kurwara,gusaza cyangwa gupfa nkuko ibyahishuwe 21:4 havuga.Niyo mpamvu tugomba gushaka imana cyane,ntiduhere mu byisi gusa,kugirango tuzabe muli iyo paradizo yenda kuza.Abantu baheranwa n’ibyisi gusa,bible ivuga ko batazazuka.Soma abagalatia 6:8.Ariko abantu bashaka imana bashyizeho umwete,bazazuka ku munsi wa nyuma,imana ibahe ubuzima bw’iteka.Bisome muli Yohana 6:40.Nimukanguke.
URUGANDA RW’ISUKARI RWO KWA MADIVANI SE RWO BITE? Rwo rwibereye mu mazi neza. Arujyane i BUGESERA niho hava ibisheke byinshi.


text:
Yesu yavutse ryari?
Icyo Bibiliya ibivugaho
Bibiliya ntivuga igihe nyacyo Yesu Kristo yavukiye nk’uko ibitabo bikurikira bibigaragaza:
“
Itariki nyayo Kristo yavukiyeho ntizwi.”
—New Catholic Encyclopedia.
“
Itariki nyakuri Kristo yavukiyeho ntizwi.”
—Encyclopedia of Early Christianity.
Bibiliya ntisubiza mu buryo bweruye ikibazo kigira kiti “Yesu yavutse ryari?” Ariko kandi, ivuga ibintu bibiri byabaye mu gihe Yesu yavukiyemo, ibyo bigatuma abantu benshi bemeza ko atavutse ku itariki ya 25 Ukuboza.
Ntiyavutse mu itumba
Igihe cyo kwibaruza. Mbere gato y’uko Yesu avuka, Kayisari Awugusito yatanze itegeko risaba “
abo mu isi yose ituwe” kujya kwibaruza. Buri wese yagombaga kujya kwibaruriza “
mu mugi w’iwabo,” ibyo bikaba byarasabaga bamwe gukora urugendo rw’icyumweru cyose cyangwa kirenga (Luka 2:
1-3). Iryo tegeko rishobora kuba ryari rigamije gushakisha abagomba gutanga imisoro n’abagomba kujya mu gisirikare, ntiryari gushimisha abantu mu gihe icyo ari cyo cyose cy’umwaka. Ubwo rero, ntiyari kurushaho kwiteza abenshi mu baturage be, abahatira gukora ingendo ndende mu bihe by’imbeho.
Intama. Abashumba “
bararaga hanze barinze imikumbi yabo ijoro ryose” (Luka 2:
8). Hari igitabo cyavuze ko imikumbi yararaga hanze “
kuva mu cyumweru kibanziriza Pasika [mu ntangiriro za Werurwe]” kugeza mu Gushyingo hagati. Icyo gitabo gikomeza kigira kiti “
igihe cy’imbeho [amatungo] yagumaga mu biraro, ibyo bikaba bigaragaza ko igihe cy’imbeho Noheli yizihirizwamo atari ukuri, kuko amavanjiri avuga ko icyo gihe abashumba bari hanze.”
—Daily Life in the Time of Jesus.
Yavutse mu ntangiriro z’umuhindo
Kugira ngo tumenye igihe Yesu yavukiye, dushobora kugenekereza tukabara dusubira inyuma duhereye igihe yapfiriye, kuri Pasika yo ku itariki ya 14 Nisani mu rugaryi rwo mu mwaka wa 33 (Yohana 19:
Kuki Noheli yizihizwa ku itariki ya 25 Ukuboza?
None se ko nta gihamya igaragaza ko Yesu Kristo yavutse ku itariki ya 25 Ukuboza, kuki Noheli yizihizwa kuri iyo tariki? Hari igitabo cyavuze ko abayobozi ba kiliziya bashobora kuba barahisemo iyo tariki bashaka kuyihuza n’umunsi mukuru wa gipagani Abaroma bizihirizagaho ‘
ivuka ry’izuba ritaneshwa’ bishimira ko izuba ryongeye kuboneka (Encyclopædia Britannica). Hari ikindi gitabo cyavuze ko intiti nyinshi zitekereza ko ibyo byakozwe “
kugira ngo abapagani bahindukiriye Ubukristo barusheho kubuha agaciro.”


text:
Immaculée Ilibagiza ni umunyarwandakazi uvuka mu Mataba ku Kibuye mu Ntara y’Uburengerazuba utuye muri Leta Zunze Ubumwe za Amerika, akaba umwanditsi w’ibitabo wari i Kibeho ubwo Bikira Mariya yahabonekeraga. We ubwe n’amaso yabonye ibitangaza byahabereye, yumva n’ubutumwa bwahatangiwe atabubariwe n’abandi.
Uyu mubyeyi w’imyaka 45 y’amavuko ufite abana babiri, mu minsi ishize yagize amahirwe yo guhura n’aba Papa babiri ba Kiliziya Gatolika. Yabonanye amaso ku maso ndetse aramukanya na Papa Benedigito wa XVI, anaherutse kubonana na Papa Francis i Roma. Agira uruhare mu kuzana i Kibeho abanyamahanga bashaka kuhasura ngo bamenye amateka ajyanye n’amabonekerwa.
Ilibagiza yanditse ibitabo bigera ku icumi harimo ibivuga kuri Jenoside yakorewe Abatutsi nk’umwe mu bayirokotse, yandika n’ibindi bivuga kuri Bikira Mariya nk’umwana wakuze amukunda cyane.
Igitabo cye Left To Tell, cyasohotse mu 2006 cyakoze amateka akomeye cyane mu gusomwa mu bice bitandukanye ku isi aho agaruka cyane ku mateka ye muri Jenoside yakorewe Abatutsi.
Mu kiganiro na IGIHE, Ilibagiza yagarutse ku buhamya bwatangiwe i Kibeho nk’umwe mu bantu bari bahari icyo gihe, anavuga byimbitse kuri Kiliziya bivugwa ko zasabwe na Bikira Mariya nk’umwe mu bari kugira uruhare kugira ngo zubakwe.
Iki ni igice cya mbere cy’ikiganiro twagiranye na Ilibagiza aho kigaruka cyane ku mabonekerwa nyir’izina, mu gice cya kabiri tuzagaruka ku bijyanye n’iyubakwa ry’izo kiliziya rikomeje guteza uruntu runtu muri iki gihe.
Immaculée Ilibagiza muri Nzeri 2015, yahuye na Papa Francis amushyikiriza kimwe mu bitabo yanditse
Ikiganiro kirambuye
IGIHE: Uhurira he n’amabonekerwa ya Kibeho ko uzana abanyamahanga benshi i Kibeho, ukanandika ibitabo kuri Kibeho?
Ilibagiza: Ibya Kibeho nabikunze kera. Ariko burya ibintu bigira itangiriro. Nakuriye mu muryango w’abagatolika kandi wasengaga, basaza banjye bize mu iseminari yo ku Nyundo. Kera mfite imyaka 11, ndibuka umwarimu wacu, yadusomeye inkuru y’abana b’i Fatima, ukuntu abana batatu, basuwe na Bikira Mariya. Atubwira ukuntu bari abashumba, kandi bakundaga kuvuga ishapule. Atubarira ukuntu yabigishije gukunda gusenga, cyane cyane ishapule. Atubwira ukuntu habaye n’igitangaza cy’izuba ryahindutse ukundi, riramanuka, ibyo bimara iminota 12, abari barwaye barakize, impumyi zirahumuka, abafite ubumuga buragenda. Icyo gitangaza kibonwa n’abantu bagera ku bihumbi 70. Mu mitekerereze y’abana, ntangira kwibaza nti natwe dukoze nk’abana b’i Fatima twabonekerwa.
Nshaka inshuti zanjye Jeannette na musaza we Clement, tuba batatu nk’abana b’i Fatima, dutangira kujya dukurikira ihene z’iwacu, ngo tube abashumba, tukavuga ishapule tuzi ko nidukora nk’abana b’i Fatima, Bikira Mariya azadusura.
Twabona umurabyo tukiruka, tuziko aje. Twamaze nk’ukwezi, tuza kwibaza impamvu Bikira Mariya ataza, tuti buriya ni uko tugomba gutegura ahantu hitaruye azaza kutubonekera hazakwirwa abantu. Mu gihe tutarajya gutegura ahantu handi, twari kujyayo nko ku wa Gatandatu ukurikira, Bikira Mariya aba abonekeye i Kibeho. Mbese mbyinjiramo ntyo, kuko nabaga nk’umwiteguye n’ubundi.
IGIHE: Ko mwari mukiri bato, iby’amabonekerwa mwabyakiriye mute?
Ilibagiza: Papa yari ahagarariye amashuli abanza y’abagatulika, ni padiri mukuru wabimubwiye bwa mbere witwaga Clement Kanyabusozo. Nkibyumva iyo nkuru sinayakiye neza, narababaye biranandiza. Papa yakundaga abana, akunda no gusenga, atugira inama yo kujya kureba Padiri tukamusaba ko yajya atumenyesha ubutumwa bwa Bikira Mariya atanga i Kibeho kuko natwe butureba. Padiri na we aradukundira, akajya adufatira amajwi y’amabonekerwa akadutumira tukumva.
IGIHE: Benshi mu Rwanda bumva ibya Kibeho nk’inkuru ya kera batahagazeho, wowe ubizi ute?
Ilibagiza: Kubonekerwa byatangiye ku itariki ya 28 Ugushyingo 1981. Hari nka saa sita n’igice z’amanywa, mu ishuri ryisumbuye rya Kibeho ry’abakobwa ritegekwa n’ababikira b’Abenebikira.
Ayo masaha umunyeshuri wahigaga witwaga Alphonsine Mumureke arimo yarurira abandi banyeshuri ibyo kurya, abura bagenzi be, yibona ari ahantu heza cyane, hadatuwe nta n’ibiti bihari, ngo abona umugore utagira uko asa imbere ye, muto mu myaka, hagati ya 20-25, wambaye nk’umugeni ikanzu y’umweru n’ivala y’umweru de...
Ubwo uwo mugore ngo akamubonamo umubyeyi we w’impuhwe zirengeje. Ngo yari ahagaze mu rumuri rwaka kurusha izuba, ariko kandi rutababaza amaso. Abaza uwo mubyeyi uko yitwa, amubwira ko yitwa “Nyina wa Jambo”. Amubwira ko azakomeza kujya aza kumusura akamutuma.
Alphonsine aratotezwa cyane ntibemere ibyo ababwira, yinginga Bikira Mariya ngo abonekere undi munyeshuri kugira ngo bemere batege amatwi ubutumwa bwe. Bikira Mariya aza kubonekera undi munyeshuri, Natalia Mukamazimpaka, uwo munyeshuri we aza no kubonekerwa na Yezu ubwe. Abantu koko batangira kubyemera, ariko bagishidikanya, hashize iminsi abonekera uwabatotezaga noneho witwaga Marie Claire Mukangango. Abantu babona kwemera ari benshi.
IGIHE: Ese wigeze uhagera wowe ubwawe ngo ubone abo bakobwa babonekerwa? Byamaraga igihe kingana iki?
Ilibagiza: Najyaga njyayo mu mabonekerwa n’ababyeyi banjye barahazaga. Iyo Bikira Mariya yazaga mu ruhame, yabateguje, yamaraga nk’amasaha ane. Ku italiki ya 15 Kanama 1982 yamaze amasaha umunani.
Ibonekerwa ryose rigira ibyihariye. Ahenshi Bikira Mariya yabonekeye nka Lourdes mu Bufaransa, i Fatima muri Portugal, tuzi ko yajyaga amara akanya gato, ariko Bikira Mariya yubaha umuco wabo asuye. Nko muri Mexique yaje asa n’ubwoko bwaho, yambaye nkabo. Mu Rwanda rero, yubashye umuco wacu, umubyeyi ntasura umwana iminota 15, yamuteguje, ahubwo aza gutanga inama, akabaza amakuru, agasura mbese. Bikira Mariya yitwaye mu Rwanda nk’umubyeyi w’umunyarwanda, aza avuga ururimi rw’ikinyarwanda ahubwo rimwe na rimwe ngo agaca n’imigani.
Ikindi yakoze mu Rwanda atakoze ahandi, yigishije indirimbo agasaba ko abantu bamubyinira, tugashayaya, akanishima, ati mujye mubyina mutekereza amagambo y’indirimbo, mutekereza uwo mubyinira, ati nabyo ni isengesho. Akita abantu indabo ze.
IGIHE: None se byaje kwemerwa gute ko ari amabonekerwa ya nyayo?
Ilibagiza: Byamaze gukwira hose, nyakwigendera Musenyeli Gahamanyi Jean Baptiste ashyiraho umutwe w’abantu b’abahanga bazabikurikirana bakiga ubutumwa bahabwa, n’abaganga bagapima abana babonekerwaga ngo barebe ko batabyigira cyangwa atari ubundi burwayi. Ibyo rero byatumye Kiliziya ibyitaho.
Kubera ko rero iyo Bikira yazaga yabwiraga uwo azabonekera igihe azagarukira, inkuru yakwiraga vuba, uwo munsi, abantu babaga ari benshi cyane. Musenyeli abibonye atyo yubakisha ahantu hitaruye, aho bitaga “podium”, hazitiye, bagasasaho ubwatsi bw’inshinge, akaba ariho ababonekerwa bapfukamaga. Bikira Mariya yemera kubasanga aho hanze, anavuga ko abyishimiye, ko ashaka ko abantu baza ari benshi kumva ubutumwa bwe. Agasubiramo kenshi ati, “Ndabakunda, ndabakunda, ndabakunda, ni mwe naziye, nimwe naziye, nimwe naziye kuko nabonaga ko hari ibyo munkeneyeho.”
IGIHE: Twagiye twumva n’abandi babonekerwaga i Kibeho batari abo bakobwa batatu gusa. Ngo hari n’ababonaga Yezu, hari icyo ubiziho?
Ilibagiza: Nibyo habaye n’abandi baje kubonekerwa bakaza kuri podium, bakabakurikirana nk’abandi ariko rero Kiliziya yaje kwemeza batatu gusa kugeza ubu. Hakabamo ababona Bikira Mariya gusa n’ababona Yezu na Bikira Mariya.
Natalia Mukamazimpaka yabonekewe na bombi, uwitwa Valentine Nyiramukiza wari umunyeshuri muri primaire nawe abona bombi, hari uwitwaga Segatashya Emmanuel witabye Imana, we yakunze kubonekerwa na Yezu. Hari uwitwa Agnes Kamagaju wabonye bombi nawe. Hari Stephanie Mukamurenzi n’uwitwa Vestine Salima we yari n’umuyisilamu.
Twabajije Musenyeli Misago akiriho, impamvu batemeye Yezu bakemera Bikira Mariya, atubwira ko ibya Yezu birushya gukurikirana, ngo wenda bizagarukwaho, ati ‘simvuze ko batabonekewe’.
IGIHE: Ababaga baje kureba se mwagiraga icyo mwumva cyangwa se mwamenyaga mute icyo Bikira Mariya avuze?
Ilibagiza: Bikira Mariya iyo yazaga, twe twumvaga ijwi ry’ubonekerwa gusa ariko kenshi akamusaba gusubiramo. Hakaba nubwo ubonekerwa abaza Bikira Mariya, ati “ese ko ari njye na we gusa, kuki unsaba gusubiramo?” Undi ati “nagusabye gukora ugushaka kwanjye, ukore icyo ngusabye”.
Njyewe nagize amahirwe yo kumenya byinshi kuko nanditse ibitabo kuri Kibeho, bituma mpura na benshi bari babyegereye. Nahawe raporo na bamwe mu bacungaga abana babonekerwaga, ibiganiro bagiranaga nyuma y’amabonekerwa n’ibindi. Kandi nsura Alphonsine aho ari mu Butaliyani, nkaba naraganiye kenshi na Natalia aduha ibiganiro ku byo yabonye.
IGIHE: Ni iki cyari gikubiye mu butumwa bwa Bikira Mariya ubwo yabonekeraga i Kibeho?
Ubutumwa ni bwinshi, yavuze ko yaje kwibutsa ibyo Umwana we Yezu yatwigishije akiri ku isi. Kukwibutsa ko Imana idukunda, ko ubuzima bw’isi bushira, ko tugomba gukorera kurenzaho, ubuzima buhoraho. Aratubwira ati, “hajya mu ijuru uwarikoreye.” Yagize ati, “Nimwicuze, nimwicuze, nimwicuze, nimuhinduke mugarukire Imana. Nimusabe imbabazi zigitangwa kuko igihe cyazo kiri hafi kurangira.”
Rimwe yaravuze ati “Isi imeze nabi cyane igiye kugwa mu rwobo. Isi yarigometse, isi yameze amenyo, isi yuzuye ibyaha bitabarika, nta rukundo nta n’amahoro yifitemo.”
Yaravuze ngo, aratumurikira ntitugende, nyamara umwijima wacura tugasiganwa. Ati “Ndaza mukampunga, ndababwira ntimwumva, ndabereka ntimubona.” Yavuze ko ababajwe n’ukwemera guke n’ukutihana kw’abantu b’iki gihe. Ngo ababajwe kandi n’uko abantu badohotse ku muco mwiza, tukitabira ingeso mbi, tukishimira ikibi.
Yadusabye kuvuga ishapule kenshi, buri munsi, no gusengana umutima udafite uburyarya. Yasabye abantu ko bakora ingendo nyoboka-Mana, nko kujya gusura Kibeho n’ahandi hose yiyerekanye, umuntu ajyanywe n’isengesho. Yatwigishije isengesho ry’ishapule y’ububabare, asaba ko tumufasha kuyigisha abandi ku isi yose, atanga n’amasezerano ko abazarivuga azabafasha ku buryo bw’umwihariko mu bibazo bahura nabyo mu buzima bwabo.
IGIHE: None se ko ibihugu ari byinshi, abana be ari benshi, bariya bakobwa bigeze bamubaza impamvu yatoye u Rwanda?
Ilibagiza: Nibyo koko ibyo ni ibibazo abantu bose bibazaga bigitangira. Umwe wamubajije, yaramushubije ati, “Hano mu Rwanda ndacyahabona imitima iciye bugufi, itihambiriye ku mafaranga.” Arongera ati “Naje kuko nabonaga ko hari ibyo munkeneyeho nk’umubyeyi wanyu.”
Ariko kandi Bikira Mariya yavuze kenshi ko nubwo yatoye u Rwanda, agatuma abanyarwanda, ubutumwa atangira i Kibeho, ko butareba u Rwanda gusa, cyangwa se Afurika gusa, ahubwo ko bureba isi yose. Yatanze ubutumwa bwihariye ku Rwanda, ariko ubutumwa bwinshi yatanze bureba buri kiremwa muntu wese.
IGIHE: Kuki nta bantu bakibonekerwa muri iki gihe? Ubundi ababonekerwaga byarangiye ryari, mu wuhe mwaka?
Ilibagiza: Bose bagiye bahagarika kubonekerwa ibihe bitandukanye, kandi bakagira agahinda, ko gusezera, bakarira cyane. Ariko uwo yabonekeye bwa mbere Alphonsine Mumureke yabonekerwaga itariki yabonekeweho bwa mbere 28 Ugushyingo buri mwaka, kugeza amusezeyeho kuri 28 Ugushyingo 1989, ariko amumenyeshako azajya agaruka ari wenyine kumusura ko atagiye burundu. Natalia byamaze umwaka, Marie Claire, asezerwa nyuma y’amezi atandatu abonekewe.
IGIHE: Ababonekewe ubu bari he?
Ilibagiza: Uwitwaga Marie Claire Mukangango, yitabye Imana muri Jenoside, uwitwa Alphonsine Mumureke, ni umubikira mu bataliyani ubu, uwitwa Natalia Mukamazimpaka aba i Kibeho ubu. Abandi bataremerwa, Segatashya Emmanuel yarapfuye nawe muri Jenoside, Agnes Kamagaju ari i Kibeho nawe, Valentine Nyiramukiza aba mu Bubiligi. Vestine Salima ngo yarapfuye na Stephanie Mukamurenzi ntawe uzi aho ari, bamwe bavuga ko yapfuye.
IGIHE: Watubwira muri make ku bitabo wanditse?
Ilibagiza: Ibizwi mu bitabo nanditse, ni icyitwa, “Left To Tell (Gusigarira Kubara Inkuru)”, nanditse uko narokotse jenoside, umuryango wanjye wishwe, ariko nibanda ku masomo navanyemo. Byabaye ibihe bikomeye, ariko kandi byanyegereje Imana kurushaho.
Umuntu wese amaherezo arapfa, ariko ubuzima bwa nyuma y’ubu, nibwo bukomeye, kandi tugomba kubukorera, mbona ko ari nacyo kinini cyazanye Bikira Mariya i Kibeho. Ubundi nanditse igitabo cyitwa, “Our Lady of Kibeho - (Bikira Mariya wa Kibeho)”, no ku isengesho rya Rozari, “The Rosary: Isengesho Ryankijije” ngo nsangize abandi ibimfasha mu buzima bwanjye.
Immaculée Ilibagiza yashinze umuryango ufasha abana b’imfubyi n’abakene aho ubishyurira amashuri akanagira uruhare mu gufasha abafite uburwayi bwa ‘autisme’ mu Rwanda. Ibi abifatanya no kwamamaza ubutumwa bwa Bikira Mariya ahanini ku mabonekerwa ya Kibeho mu bice bitandukanye by’isi.
Immaculée Ilibagiza yasazwe n’ibyishimo ubwo yahuraga na Papa Francis aho yatangaje ko byari bimwe mu bihe byiza yagize mu buzima bwe
Ilibagiza ari kumwe na bamwe mu bihaye Imana akunda kuzana gusura Kibeho bagasobanurirwa amateka yaho
Ilibagiza ni umwe mu bagize uruhare kugira ngo abanyamerika babe bagiye kubaka i Kibeho Kiliziya yasabwe na Bikira Mariya
Ilibagiza yanditse ibitabo bigera ku icumi harimo ibivuga kuri Jenoside yakorewe Abatutsi nk’umwe mu bayirokotse, yandika n’ibindi bivuga kuri Bikira Mariya nk’umwana wakuze amukunda


text:
Bamwe mu basigajwe inyuma n’amateka bo mu mu murenge wa Byumba mu karere ka Gicumbi barashima ubuyobozi n’itangazamakuru ryabakoreye ubuvugizi bagasanirwa inzu zari zishaje kuri ubu bakaba batakivirwa.
Mu ntangiriro z’ukwezi kwa 11 umwaka ushize wa 2017 ni bwo Tv na Radio one byasuye abasigajwe inyuma n’amateka batuye mu mudugudu wa Bukamba muri aka kagali maze bavuga ko inzu babamo zisakaje amategura zishaje ku buryo iyo imvura yagwaga zabaviraga haba ku manywa cyangwa nijoro.
Nyuma y’amezi abiri iyi nkuru itambutse kuri Tv na Radio one Kuri ubu aba baturage bibumbiye mu miryango igera kuri 47 barashima ubuyobozi n’abafatanyabikorwa babwo ndetse n’itangazamakuru ryabakoreye ubuvugizi bagasanirwa inzu zikavanwaho amategura yari yaramenaguritse zigasakazwa amabati mashya.
Mu gihe aba baturage banavuga ko hari n’ibindi bakeneye birimo umuriro w’amashanyarazi kugira ngo imibereho yabo ikomeze itere imbere,ubuyobozi bubasezeranya ko buzakomeza kubaba hafi kugira ngo n’ibyo badafite babibone nk’uko bitanganzwa na Niyongira Cassilde umunyamabanga nshingwabikorwa w’akagali ka Ngondore.
N’ubwo hari bamwe mu basigajwe inyuma n’amateka bakunze kunengwa ko bahabwa ubufasha ariko bikarangira babupfushije ubusa , abo muri uyu mudugudu wa Bukamba bo barasezeranya ubuyobozi ko bagiye kujya babubyaza umusaruro.


text:
Muri gare ya Kayonza hagaragaramo ikibazo cy’ubwiherero bukoreshwa ariko bukaba bumaze imyaka irenga ibiri nta mazi bugira.
Ubwiherero bwa gare ya Kayonza
Umwe mu bo twaganiriye ukuriye ibikorwa by’isuku muri iyi gare ya kayonza yatubwiye kuri iki kibazo agira ati "Maze imyaka irenga ibiri nkorera muri iyi gare ariko nta mazi nigeze mpabona, iki ni ikibazo kiduhangayikijishe kuko gukora isuku muri ubu bwiherero bitugora cyane kuko nta mazi abamo kandi namwe murabibona, ni ubwiherero bwicarwaho ubwo rero na mwe murabona ko bwanatera abantu indwara, tukaba dusaba ubuyobozi ko bwadukemurira iki kibazo".
Yakomeje agira ati "Iki kibazo cyacu twakigejeje kuri WASAC ariko ntiyagira icyo idufasha kuko batubwiye ko ikibazo cyatewe na rwiyemezamirimo none yaragiye kandi niyo tubajije batubwira ko tugomba kuzana fagitire kandi ntawe uzi aho yayishyize".
Ubwiherero bukoreshwa ni ubu
Naho ubuyobozi bw’akarere ka Kayonza bwo buvuga ko iki kibazo ari ubwa mbere bucyumvise, ariko ko bugiye kugikurikirana.
Harerimana J Damascien, Umuyobozi w’Akarere ka Kayonza wungirije ushinzwe imibereho myiza yabaturage aravuga ko atari azi iki kibazo ariko ko bagiye gukirikirana, yagize ati "nibwo bwa mbere mbyumvise ntabwo numva ko ahantu hahurira abantu benshi nka hariya haba nta mazi ahari, ni ikibazo ariko ngiye kugikurikirana ndebe ko cyacyemuka bakabona amazi meza hakagaragara isuku".
Harerimana J. Damascene, umuyobozi w’Akarere wungirije ushinzwe imibereho myiza y’abatura mu karere ka Kayonza
Gatera Syliver, ni umuyobozi wa WASAC mu karere ka Kayonza na Rwamagana, we yagize ati "Ikibazo cyabo bari bagifitanye na rwiyemezamurimo ariko twebwe ntacyo dufitanye bazandike basaba amazi tuzayabaha kuko urwandiko banditse mbere nari ntaraza ntarwo twabonye".
Ikibazo cy’amazi mu karere ka kayonza ni kimwe mu bibazo bihangayikishije abaturage batuye muri aka karere kuko nibura ijerekani y’amazi igura amafaranga magana abiri y’u Rwanda.


text:
Yanditswe na Sadiki Karangwa
Mu kiganiro Tatien Ndolimana aherutse gukorana na Mulindahabi Jean Calude, yaranzwe n’amagambo yuzuyemo amaranga mutima yuzuyemo agasuzuguro, ivangura n’ubuhezanguni bukabije. Ndibaza niba akababaro hari umunzani wako bamwe mu banyarwanda bavumbye ku buryo uvuze wese ko ababajwe n’abe hari abandi bahita bamusamira hejuru, bakamutuka, bakamusebya bagamije kwerekana ko aribo bababaye cyane bityo nta wundi wagombye kuvuga.
Amagambo ateye isoni n’agahinda mu gihe hifuzwa ukuri, n’ubwubahane mu banyarwanda.
- Tatien Ndolimana yaratinyutse agereranya urubyiruko rugize umuryango JAMBO asyl n’aba “NAZIS”, kuberako abatutsi ari abayahudi (Jewish). Avugana agasuzuguro kenshi ko mugihe uru rubyiruko rwibuka genocide yakorewe abatutsi ari nko kubona aba NAZIS bibuka abayahudi bapfuye muri Holocaust
- Uyu mugabo yihanukiriye yemeza ko abacitse ku Icumu rya genocide yakorewe abatutsi aribo bafite “légitimité” uburenganzira busesuye mu kwibuka!.
Nibarize Ndolimana Tatien: Ese uri Umunyarwanda? Kuba umututsi wacitse ku icumu bikugira umunyarwanda udasanzwe? Kuba harabaye genocide yakorewe abatutsi bivuga ko abahutu bose n’abazabakomokaho ari abicanyi? Ese wemera ko umututsi wapfushije umuntu umwe akababaro ke gashobora kungana n’uwapfushije benshi? Cyangwa wowe akababaro kaba kanini bitewe n’ubwoko bwishwe, umubare wabishwe n’uburyo bapfuyemo?
Reka turebere hamwe n’abasoma iyi nyandiko ibijyanye na “légitimité”
Kuba Genocide yarakorewe abatutsi byaba bitanga uburenganzira busesuye ku bacitse ku icumu kubirebana no kwibuka?. Bibaye aribyo; nakwibaza, abahutu bishwe hamwe n’abatutsi kubera ko banze kwica, cyangwa bahishe abatutsi, bashakanye cyangwa bavutse ku mubyeyi w’umututsikazi cyangwa abafite isura y’abatutsi bo bakwibukwa ryari ? bakwibukwa nande (légitimité)? Gute? Nonese niba harapfuye n’abahutu n’ubwo ataribyo byagenderwaho, ntabwo bakwibukwa kandi banitwa ko ari abahutu?
Genocide yakorewe abatutsi na Holocaust
Kugereranya ibi byombi, biba ari ukurengera no gushaka kwerekana ko mu Rwanda hari “ubwoko” kandi bwagowe, bwarenganye hari n’abifuza kubumaraho, bityo ibibaho uyu munsi byose (Kwica, gusozesha, gusahura, ….) biba bigamije kurinda ubwo bwoko nk’uko Israel imeze na Palestine!!
Aha nakwibutsa ko abayahudi bishwe n’aba Nazis. Ariko abatutsi bishwe n’aba Hutu babahezanguni, bafatanyije n’abatutsi bacye biyoberanyaga bari mu Rwanda n’abatutsi boherejwe n’Inkotanyi hagamijwe kwerekana ko abatutsi barimo gushira, igikenewe ari ugufata ubutegetsi bwangu. (Byemejwe na Gahima Gerald n’abandi……).
Mu gihe ingabo za FPR Inkotanyi zari zarateye igihugu zarimo zica abahutu kandi ziganjemo abo mu bwoko bw’abatutsi kandi zinivugira ko zije kubohora abatutsi, abayahudi bo nta ngabo bagiraga zari karateye ubudage zica abadage cyangwa zigamije gufata ubutegetsi mu Budage!
N’ubwo bitagomba kuba cyangwa bitagombye kuba urwitwazo mu gukora genocide, Ntabwo twakwibagirwa ibibi byose byakorewe abahutu mu ngoma za Cyami, n’urwango rwose rwagiye rubibwa muri iyo myaka yashize, nk’uko n’ubu bigikomeza.
Ubuhezanguni mu magambo ya Tatien Ndolimana
Uyu mugabo yumvikanye yibasira abagize Jambo asbl, abaziza gusa kuba bakomoka ku babyeyi b’abahutu, bari muri Leta ya Habyarimana, abekekwa cyangwa abahamijwe ibyaha bya genocide. Ngo kuba batemera ko Leta y’abatabazi yakoze genocide, bagomba gufatwa nk’aba Nazis, kandi bakaba bapfobya genocide “Cyane cyane kubona banatinyuka bagafata icyumweru cyo kwibuka abatutsi bazize genocide”; bakaba banibuka abahutu bapfuye (bazira y’uko ari abahutu).
Narangiza namagana aya magambo y’iterabwoba, agasuguro n’ubuhezanguni bukubiye mu kiganiro Tatien Ndolimana aherutse kugirana na Mulindahabi Jean Claude. U Rwanda ruzagira amahoro arambye mugihe hazabaho kuvugisha ukuri, Kubahana, no kubaha amategeko hatitaweho ubwoko buri ku Ngoma.
Utubazo twa nyuma kuri Tatien Ndolimana: Ese abana bawe ni ayahe amateka ujya ubabwira iyo bakubajije cyangwa mu gihe cyo kwibuka? Aho ntubabwira ukuntu abahutu ari abicanyi, abatutsi bahizwe, bahigwa n’abahutu na nubu? Ntibyaba bitangaje nshingiye ku mvugo zawe.


text:
Pappy Patrick aba muri Canada ku mpamvu z’amasomo aho ari kwiga icyiciro cya gatatu cya kaminuza akabifatanya n’umuziki. Amaze igihe akora kuri album ye nshya yise 'Inkuru nziza' ndetse magingo aya yamaze gushyira hanze indirimbo nshya izaba iri kuri iyo album. Uyu musore avuga ko iyo aririmbiye Imana aba yumva asenze ubugira kabiri ndetse by'akarusho ngo aba atanze inkuru nziza y'Imana kuko hatabura ababyungukiramo bagakizwa bikabagirira umumaro bagahembuka.
UMVA HANO 'TURI MU RUGENDO' INDIRIMBO NSHYA YA PAPPY PATRICK
Mu kiganiro na Inyarwanda.com, Pappy Patrick yadutangarije ko iyi ndirimbo ye nshya 'Turi mu rugendo' yayanditse bivuye mu ihishurirwa yagize ku rugendo rw'Abisirayeli bava mu bucakara. Yagize ati: "Indirimbo nyirizina yitwa 'Turi mu rugendo'. Nayikoze nsa nk'ugize ihishurirwa muri njye nyuma yo kwibuka urugendo rw'abisiraheri bava mu bucakara (ibyaha) bagaca mu nyanja itukura no mu butayu berekeza mu gihugu cy'isezerano (Kanani)."
Yakomeje avuga ko yishyize mu mwanya w'Abisirayeli, asanga bitari biboroheye. Ati: "Nishyira mu mwanya wabo numva ko bitaboroheye namba kuko usomye neza Bibiliya wasanga mu bakuru haragezeyo Yosuwa na Kalebu gusa abandi benshi bagiye bapfira mu nzira, yewe n'uwari umuyobozi wabo (Mose) ntiyagezeyo cyakora Uwiteka yapfuye kumwemerera kuzaharebesha amaso ariko ntiyahakoza ikirenge kandi nawe yarabyifuzaga ariko ntibyashoboka ku bwo kutumvira (icyaha)."
Pappy Patrick avuga ko iyi nkuru yayigereranyije n'ubuzima abantu babayemo muri iyi minsi. Ati: "Iyi nkuru nayigereranije n'ubuzima bwa buri munsi tubayemo hano ku isi, usanga abantu bamwe babayeho nta cyerekezo, intumbero cyangwa se intego y'ubuzima buzakurikira nyuma y'ubu. Ese ko duhora twizihiza, twishimana n'abavandimwe n'inshuti iminsi y'amasabukuru yacu y'imyaka runaka tumaze tujya twibuka ariko tutazi iyo tusigaje? Iyo umuntu afite urugendo hari aho arutangirira (departure), aho anyura agenda (transit) ndetse n'iyo arusoreza ariho aba agiye byukuri (destination)."
Yunzemo ati: "Ntabwo wava i Kigali ngo ugere i Butare udaciye i Gitarama nk'uko utava i Gisenyi ngo ugere i Kigali udaciye mu Ruhengeri. Rero iyi si kuba twaravutse tukaba tuyiriho hari impamvu ndetse n'ikimenyinyi nta muntu warenza imyaka ijana akiyiri ahubwo dufite ahandi hantu tujya wabyanga wabyemera ni ko bizakugendekera. Iyo umuntu ari mu rugendo aba ari umushyitsi, umunyamahanga rero aritwararika kuko uba utari iwawe (mu rugo) i muhira."
Pappy Patrick yatanze inama ku bantu bari kwibagirwa ko ari abashyitsi ku isi
Abantu bari kwibagirwa cyane bagakora ibyaha byinshi bibabaza Imana kurushaho ntibatekereze ko umunsi umwe utari na kera cyaneeee bigiye kuzashiraho, Kuvuka, Ukiga, Ukabona akazi, Ukarya neza, Ukambara neza, Ukagura inzu n'imodoka, Ukarongora cyangwa Ukarongorwa, Ukuzukuruza n'ibindi byinshi ntavuze. Ni byiza, ariko se Amaherezo ni ayahe? Ese uzibukirwa ku ki? Ese hari impamba wizigamye izaguherekeza nuvanwa muri ubu buzima? Cyangwa bizaba birangiriye aho? Ni Harabaye aka wa mugani? Nanditse passage (agace gato kabanziriza inyikirizo: Chorus) y'iyi ndirimbo ngendeye ku ijambo ryanditse muri YESAYA 43:18. Naho inyikirizo nyirizina nahumekewemo n'ijambo ryamfashije muri YAKOBO 1:12, mpita mboneraho uko nandika Inyikirizo (Chorus) nyirizina.Pappy Patrick
Pappy Patrick yasoje ikiganiro twagiranye asaba abantu bose kuzirikana ko bari mu rugendo kandi ko amaherezo ruzarangira. Yagize ati: "TURI MU RUGENDO ariko maherezo ruzarangira ntituzi ni ryari nk'uko umushoferi atwara Bus ntamenye buri mugenzi igihe ari busohokere ni ko natwe buri umwe muri bagenzi banjye atazi igihe cye gutaha, igikuru ni uko tuzi ko turi kwegereza kugerayo kandi nabifuriza mwese ijuru tukazahurirayo nshuti zanjye. Mwibuke ko umuhate wacu atari uw'ubusa tuzabyambikirwa amakamba y'igiciro cyinshi, kuko siko bizahora ku bamwizeye bose, AMEN"
UMVA HANO 'TURI MU RUGENDO' INDIRIMBO NSHYA YA PAPPY PATRICK


text:
Ibyomwavuga byose birabareba kadi birabavunira ubusa nonese mwebwe ayomashyari mumufitiye nayicyi erega ingiti cyeze imbuzo nyishi kdi ziza nicyo bateraho amabuye eregango icyicyigabo nasoni muzabona nimukomeze mutukeumukoziwimana muzabona ngendabyemeza namauhanuzinkang itwaza rwose kdi imana imwongere imbaraga nokwihaganira amagambo mab
Ibyomwavuga byose birabareba kadi birabavunira ubusa nonese mwebwe ayomashyari mumufitiye nayicyi erega ingiti cyeze imbuzo nyishi kdi ziza nicyo bateraho amabuye eregango icyicyigabo nasoni muzabona nimukomeze mutukeumukoziwimana muzabona ngendabyemeza namauhanuzinkang itwaza rwose kdi imana imwongere imbaraga nokwihaganira amagambo mab
Ibyomwavuga byose birabareba kadi birabavunira ubusa nonese mwebwe ayomashyari mumufitiye nayicyi erega ingiti cyeze imbuzo nyishi kdi ziza nicyo bateraho amabuye eregango icyicyigabo nasoni muzabona nimukomeze mutukeumukoziwimana muzabona ngendabyemeza namauhanuzinkang itwaza rwose kdi imana imwongere imbaraga nokwihaganira amagambo mab
Ibyomwavuga byose birabareba kadi birabavunira ubusa nonese mwebwe ayomashyari mumufitiye nayicyi erega ingiti cyeze imbuzo nyishi kdi ziza nicyo bateraho amabuye eregango icyicyigabo nasoni muzabona nimukomeze mutukeumukoziwimana muzabona ngendabyemeza namauhanuzinkang itwaza rwose kdi imana imwongere imbaraga nokwihaganira amagambo mab
Ibyomwavuga byose birabareba kadi birabavunira ubusa nonese mwebwe ayomashyari mumufitiye nayicyi erega ingiti cyeze imbuzo nyishi kdi ziza nicyo bateraho amabuye eregango icyicyigabo nasoni muzabona nimukomeze mutukeumukoziwimana muzabona ngendabyemeza namauhanuzinkang itwaza rwose kdi imana imwongere imbaraga nokwihaganira amagambo mab
Bible ivuga ngo:Ntihakagire uwirata ubwenge bwe kko aba atutse Imana"
Ese,ninde wababeshye ko gitwaza atar’umuhanuzi?tumenyeko abahanuzi barimo ubwoko,2 bw’abahanuzi;ab’ukuri bose bavugwa n’ibyanditswe byera.ariko hari n’abandi bose b’ibinyoma batavugwa na gato n’ibyanditswe byera,nonese gitwaza yanditswe he?ko twamushatse mu bahanuzi bose bari muri Bible tukaba tutamubona mu bahanuzi b’ukuri? ubwo rero nta gushidikanya gitwaza n’umuhanuzi w’ibinyoma. Ar’abahanuzi,ari n’amategeko byose byahanuye kugeza kuri Yohana(ubwo rero nta wundi muhanuzi uzongera kubaho uretse ab’ibinyoma ) Matayo 11:13,kur’ibyo dusabwe gufatira ibipimo bitavuguruzwa ku gipimo ca Bible. Nubwo ari umurongo umwe dukoresheje ariko urahagije.
Baraseka iki se aho Gitwaza yabeshye nihe? Ninde umeze nkawe? Aba baseka bo ni abantu bafafite icyo bamaza mu buzima, ubu ni akazi bihimbye ngo nabo bakore izina. sinshobora no kubataho umwanya ngo ndumva ibyo bavuga.
Uyu mugabo Gitwaza ibyo avuga n’ibyo akora arabizi!?
Nakomeze acane uwo azota. Abanukurikira baragowe. Ntabwo umuntu wigiaha ijambo ry’Imana akwiye gukoresha imvugo igaragaramo ubwirasi cg ubwishongore.
Uyu mugabo Gitwaza ibyo avuga n’ibyo akora arabizi!?
Nakomeze acane uwo azota. Abanukurikira baragowe. Ntabwo umuntu wigiaha ijambo ry’Imana akwiye gukoresha imvugo igaragaramo ubwirasi cg ubwishongore.
Lk 22:24-27,30
[24]Maze habyuka impaka muri bo, ngo ni nde muri bo ukwiriye gutekerezwa ko ari we mukuru.
[25]Arababwira ati “Abami b’amahanga barayategeka, n’abafite ubutware bwo kuyatwara bitwa ba ruhekerababyeyi.
[26]Ariko mwebweho ntimukabe mutyo, ahubwo ukomeye muri mwe abe nk’uworoheje, n’utwara abe nk’uhereza.
[27]Umukuru ni uwuhe? Ni uherezwa cyangwa ni uhereza? Si uherezwa? Ariko jyewe ndi hagati yanyu meze nk’uhereza.
[30]kugira ngo muzarye munywe mwegereye ameza yanjye mu bwami bwanjye. Kandi muzicara ku ntebe z’icyubahiro, mucire imanza imiryango cumi n’ibiri y’Abisirayeli.†nasome ayo magambo abone kuvuga .ngewe natekereje cyane uyumunsi nsanga abantu bavuga Imana batazi niba Mose yaratinye kuyireba mu maso , akareba mu bitugu byayo kuki abantu batabiha agaciro ngo bumve Ugukomera ndetse nigitinyiro cyayo!?????
Tanga ubwenge bwawe ni buke kabisa.uti umusigiti?ubu umusigiti waba ufite aho uhiriye nibyo uwo mugabo yigishije?rero nimba ukubangamiye wiyange kuko ntaho uzajya kuko wo usengerwamo Imana imwe umuremyi wabyose nawe urimo
ubu ikikigabo Imana yagikubita urushyi akayonga nkuko urubura ruyonga nabayoboke yirirwa abeshya kugirango yeze imifuka yabo ninjiji urushyi azakubitwa arwitegure kuko arikwigererany
Nakomeze yiyemere, buriya ubuhangange yiyumvayo bugiye kugera ku iherezo, ubundi ntaho muri Bible tubona umuhanuzi wigeze yivuga ibigwi, yikuza, yishongora, etc, abibwirako bari hejuru bazacishwa bugufi,..... Ubuhumyi bwabitabira umunsi bwakize mwese muzabona ukuri
Ibyo uvuga nibinyoma.
Ibi byose biterwa n’abayoboke be dusaba kwiga Bible ngo bamenye UKURI bakanga.Bibeshya ko Gitwaza ariwe Muhanuzi wenyine.Nyamara abigisha "ibinyoma" bitabarika bakemera.Urugero,ndibuka muli 2003,Gitwaza abeshya abantu kuli TVR ngo Maliya na Yozefu bagiye I Bethlehem "gutora" (elections).Nyamara bali bagiye "kwibaruza".Byisomere muli Luka 2:5.Sinzi niba mwibuka atubeshya ngo Ukwezi n’Izuba bigiye kwijima.Nyamara ntabyabaye.
Nubwo bene aba biyita abakozi b’imana,Bible ibita "abakozi b’inda zabo".Byisomere muli Abaroma 16:18.
Nimumureke abivuge, mwe haruwababujije kwigamba ko muri aba mbere mubyo mukora? kuba yarateye inimero igafata ahubwo byo nahamya ko ari muba mbere, kuko nabwo hari abamurusha. Icyombabwiye cyo mujye mutega amatwi abo bigira ibitangaza, bazajya bivamo berekane abo baribo ba nyabo
Hakomeye Imana. Mutagatifu Paulo ati umugaragu w’imburamumaro none Paul Gitwaza ati jye ndi igihangange ??????????????????????????.
Aba bantu biyita abakozi b’Imana ubu Imana bavuga barayizi koko? Iyo itumanukira mu buhangange bwayo ni nde wari kurokoka? Iyo babona Kristu shebuja yaravukiye mu bukene akabaho gikene, bumva yari ananiwe kuvuka kwa Herode? Ese kuki yemeye urupfu rusuzuguritse? Umva rero ibikabyo byanyu birarambiranye murarota indege, imodoka z’ibitangaza, imitamenwa n’ibindi bitangaza mu Rwanda no mu mahanga, ubwo ntimubona ko igihembo cyanyu mwamaze kugihitamo? Mwisubireho bidatinze murasenya ukwemera muvuga ko mwigisha!!!!!!!!!!!!!!!!!!!!!!!!
Bene iriya mvugo yitwa proud mundimi zamahanga
mu minsi yimperuka hazaduka abahanuzi bibinyoma bambaye ishusho yo kwera ariko bahakana imbaraga zako.Yesu yavuze mwene abo tuzabamenyera Ku imbuto zabo
Uyu arabeshye cyane. Ninjye NR.1 ku isi yose no mu ijuru! Niba agira ngo
ndabeshya azaze duhangane! Apôtre Mboro icyamamare, mungo zose kuri iyi si waramwitababa buri munsi. Mboro ni igisubizo kuri byose!
Apotre Gitwaza est international Prophete arabanza akanikurikira. ariko siwe wabyiyise ahubwo abo ahanurira!!! niba bisohora!
Ntabwo gitwaza yigeze ahanura ko imperuka ibaye yavuze ko ijuru rizerekana ikindi kimenyetso cyimperuka aricyo ubwira kabiri kandi ntabwo bwari ubuhanuzi ibitangaza makuru byarabivuze na NASA nimba mutajya mukurikirana neza kandi ubwira kabiri bwarabaye niba mutazi Bible mujye muceceka ubwiraka kabiri nikimenyetso kigaragaza imperuka
Plz mujye mutega amatwi amatwi mwumve neza.
cyakora niba Gitwaza atuma ibinyamakuru byanyu byunguka mumuvuge uko mushaka
arakorora mukandika,yakwitsamura mukandika, mwabuze ibyakamaro mwandika? aramaze niba ariwe muhanuzi ukomeye.mujye mwiga gusesengeru ibyo abantu baba bavuze mbere yo kubitangaza.
ndarambiwe nitangaza makuru rihoza Gitwaza munkuru. uziko mutamuvuzeho mukwezi mwahomba akayabooo!
mumuhe amahoro ntawe ubasabye kumuyoboka
Ibinyoma ahanura ntawe utabihanura hari icyo yahanuye kikaba ?
Hahirwa abicisha bugufi kuko ................, uri umukozi w’ Imana mwiza ariko ntugakabye
Namaturo baba bamaze guhaga bamaze kwigwizaho imitungo ivuye mu maturo abakirisitu badatuye ubwo buhanuzi ntibabuvuga
Gitwaza, wacishishije make koko. amafaranga wariye BCIDI uvuga ko nta kibi kizayibaho, ibyayibayeho wabyifuriza company yawe?
wakwitonze ugacisha make, niba wigisha koko ijambo ry’Imana.
niba uri uwa mbere muri Afruka uzabanze wirukane uwo musigiti uri hafi yawe.
arik bakirisitu ntibakabifatire ngo mujye mu kigare gusa ...
Egoko! Nonehu aragaciye. Gitwaza, Ugaragaje ko atari umuyiboke wa Yesu.
Gitwaza se ufashwe niki noneho?
Wigeze wumva Yezu akoresha imvugo nkiyawe?


text:
Imyuka y’Abapfuye—Mbese Ishobora Kugufasha Cyangwa Kukugirira Nabi? Mbese Koko Ibaho?
Ni iki mu by’ukuri Bibiliya yigisha ku birebana n’abapfuye? Ese ishobora kugufasha cyangwa kukugirira nabi?
Iriburiro
Abantu babarirwa muri za miriyoni bizera ko abapfuye bajya mu isi y’imyuka, aho baba bashobora gukurikiranira hafi imibereho y’abantu no kuyigiramo uruhare. Ese ibyo bizera ni ukuri?
Imyuka Ntiyabayeho ku Isi Ngo Inahapfire
Amagambo Imana yabwiye umuntu wa mbere ari we Adamu, atuma tumenya uko bigendekera abapfuye.
Amamiriyoni y’Ibiremwa by’Umwuka
Mu nzozi umuhanuzi Daniyeli yeretswe n’Imana, yabonye ibiremwa by’umwuka bibarirwa muri za miriyoni.
Ukwigomeka mu Buturo bw’Imyuka
Hari abamarayika bahindutse babi, bigira ingaruka mbi cyane ku bantu.
Abadayimoni Ni Abicanyi!
Inkuru zo muri Bibiliya n’ibiba muri iki gihe bigaragaza ko bakora ibikorwa by’ubugome kandi biteje akaga.
Abadayimoni Babeshya Bavuga ko Abapfuye Bakomeza Kubaho
Abadayimoni bayoboje abantu benshi cyane, ariko Bibiliya ishyira ahabona ibinyoma byabo.
Abadayimoni Bashyigikira Ukwigomeka ku Mana
Kugira ngo babigereho, buririra ku byiyumvo by’abantu mu buryo bw’amayeri.
Korera Yehova, Aho Gukorera Satani
Ni iki kizagaragaza ko wafashe umwanzuro mwiza?
Igihe Kizaza Cyuzuye Ibyishimo by’Igitangaza
Satani n’abadayimoni ntibazakomeza guhemukira abantu. Nibamara kuvaho, Yehova azaha abantu bose imigisha.
Paradizo ku Isi
Ubuzima buzaba bumeze bute Yehova namara kuvanaho ibintu byose bibi Satani yateje?


text:
Waba uzi umwihariko wa Yesu nk’umwigisha ?
Yesu yabwiye abigishwa be kumukurikira akazabagira abarobyi b’abantu, buri mwigisha yagombaga kugira abigishwa bagendana nawe aho ajya hose bakamwigiraho muri byose, ariko ubusanzwe, abigishwa nibo bibwirizaga gushaka umwigisha bakurikira siwe wabishakiraga. Umwihariko wa Yesu nuko we yabishakiye, arabitorera (Yohana 15:16)
Uburyo yababwiye bakamukurikira vuba badatinze nabyo bigaragaza Ubwami bumurimo bwo kumvirwa, Yohana yavuze ubutumwa abwira abantu kuzakurikira uzaza naho Yesu we aza abwira abantu kumukurikira bigaragaza uwo yari we (Umwami).
Bamukurikiye bataye inshunda zabo; gukurikira Yesu buri gihe bidusaba kugira icyo tubanza gusiga. Umusamariyakazi yataye ikivomesho, Matayo ata ameza yo gusoresha, Barutimayo ata umwenda we…., bisaba kubanza kugira ibyo uta!
UBURYO YESU YIGISHAGA
Mu isinagogi muri icyo gihe bahaga abashyitsi cyane cyane abubashywe umwanya wo kugira icyo bavuga, nyuma yo kuvuga/kwigisha bakagira umwanya wo kubaza no kuganira, muri make mu isinagogi hari ahantu heza ho kwigishiriza inyigisho nshya nk’izo Yesu yari afite.
Yesu yigishaga kandi akiza indwara, ibi byari ikimenyetso ko afite ubutware bwo gutunganya ibyangiritse kubera kugwa kwa muntu, kandi ubwo butware abufite kubiremwa byose.
Ibivugwa mu isezerano rishya cyangwa mugihe cya Yesu bijyanye no kwirukana abadayimo biruta ibivugwa mu isezerano rya kera cyangwa ibyo tubona ubu, bamwe bavuga impamvu nyinshi zirimo ko byari kugira ngo Abafarisayo batsindwe kuko batabyemeraga, ko muri kino gihe abantu babyita indwara,…., ariko hari icyingenzi dukwiye kwitaho, cyuko ntawe ushobora kuboha umunyamaboko keretse ayamurusha. Bivuga ko impamvu Yesu yirukanye abadayimoni benshi aruko yabarushaga imbaraga n’ubutware.
Yesu ibitangaza yakoraga ntabwo byari bifite intego yo kwemeza abamubona ahubwo byabaga bigambiriye gukurura abantu kugira ngo abone uko abigisha, nubwo abamukurikiye bose batari abigishwa nk’intumwa ariko bamukurikiriraga imirimo myiza yabakoreraga!


text:
Imyitozo yagufasha kugabanya umubyibuho w’inda
Gukora imyitozo ngororangingo ni kimwe mu bituma umuntu abasha kugira ubuzima bwiza ariko mu gihe yayikoranye ubwenge, ibi abahanga bemeza neza ko bifasha umutima gukora neza ndetse bigafasha umuntu kugira umubiri mwiza bityo n’umubyibuho w’inda ukayoyoka burundu
Muri iki gihe rero usanga abantu bamara amasaha menshi mu biro bashaka imibereho ntibabashe kubona umwanya wo kujya mu nzu zikorerwamo imyitozo ngororangingo
Muri iyi nkuru rero tugiye kurebera hamwe bumwe mu buryo bwiza kandi bworoshye wakoresha ukora myitozo mu gihe uri ku kazi ndetse no mu gihe ugeze iwawe mu rugo bityo bikagufasha kurinda umubiri wawe ibinure bitifuzwa ndetse bikagabanya umubyibuho w’inda cyane ko abawufite baba batifuza kubana na wo
Imwe muri iyo myitozo rero harimo:
1.kwicara ku ntebe bakunze kwita chaise, wicare umugongo wemye kandi utegamye ku ntebe, shyira amaguru yombi imbere yawe, uzamure amavi uyegereze igituza noneho intoki zawe uzifatishe ku maguru ushaka gukomeza inyma zo munda yawe, nurangiza umanure amavi uyazamura inshuro 20
2. kwicara nkuko wari wicaye mu mwitozo wa mbere, umugongo uhagaze neza kandi utegamye, fatanya amaguru uzamure amavi uyegereze igituza ku buryo wumva impinduka munda yawe, subiza amaguru hasi ariko ntuyakoze ku butaka agume mu kirere, ubikore inshuro 10
3. kwicara ku ntangiriro z’intebe ubikore wicaje itako rimwe ariko umugongo wemye neza ufate ku maboko y’intebe, uzamure amaguru yawe uhine amavi afatanye uyegereze igituza, ongera ugaruke hasi uhindure itako rya kabiri ubikore gutyo inshuro 10 kuri buri ruhande
4. kwicara ku ntangiriro z’intebe utandukanije amaguru, amaboko uyaramure mu kirere, uyamanure uyazamura, ubikore inshuro 20
Icyitonderwa: buri uko ubyutse mugitondo, fata igisate cy’indimu ukamurire mu gikombe kirimo amazi y’akazuyaze ubundi uhite unywa bizafatanya nay a myitozo kuyaza ibinure munda yawe ariko niba usanzwe urwara igifu si byiza kunywa amazi arimo indimu ahubwo wajya uyanywera aho
Ikindi ni ukunywa amazi menshi cyane ku munsi kugifrango asohore imwe mu mynda iba mu mubiri bityo bizanafasha cyane koza munda ku buryo mu gihe gito uzaba ufite inda nto cyane
Ikindi ukwiye kwitaho cyane nuko indto ikungahaye ku butare ari ingenzi cyane mu gufasha amara kugubwa neza
Src: santeplusmag.com


text:
Umunyamabanga wa Leta muri Minisiteri y’Ubutegetsi bw’Igihugu ushinzwe Iterambere ry’Abaturage, Harerimana Cyriaque, yavuze ko umusoro ugomba gutangwa kuko ku gihugu umeze nk’amaraso mu mubiri, ugatuma gikora neza.
Uru rugero yarutanze kuri uyu wa Gatatu mu gihe hizihizwaga umunsi wo gushimira abasora ku nshuro ya 16, mu Ntara y’Iburengerazuba, no kwizihiza isabukuru y’imyaka 20 ikigo cy’Imisoro n’Amahoro (RRA) kimaze, ibirori byabereye mu karere ka Rutsiro.
Yagize ati “Umusoro ni nk’amaraso mu mubiri, gutanga imisoro ni ukubaka igihugu mu buryo buzaramba, kubaka u Rwanda ruzahoraho. Uko umubiri ukeneye kurya ni nako igihugu gikeneye imisoro kugira ngo gitere imbere. Tugomba gutanga umusoro.”
Harerimana yavuze ko mu gihe muri gahunda y’imbaturabukungu harimo kuvugurura imibereho y’abaturage, ari ngombwa ko imisoro itangwa kugira ngo intego igihugu cyihaye igerweho.
Avuga kandi ko muri gahunda y’igihugu yo kwigira, u Rwanda rudashobora kuyigeraho abarutuye badatanze imisoro uko bikwiye.
Yasabye inzego z’ubuyobozi bw’intara y’Iburengerazuba kureba ahava imisoro hose ndetse no kwigisha abantu ibyiza byo gusora kuko imisoro ariyo igira uruhare rukomeye mu mibereho myiza.
Komiseri Mukuru wungirije wa RRA, Ruganintwali Bizimana Pascal, yavuze ko imisoro yakusanyijwe mu Ntara y’Iburengerazuba mu mwaka w’ingengo y’imari wa 2017/2018 ingana na miliyari 23.3Frw, bigaragaza kwesa umuhigo ku 105.7% kuko intego yari miriyari 22Frw.
Naho imisoro yakusanyirijwe uturere ingana na miliyari 8.3Frw ku ntego ya miliyari 7.2Frw, iyo ntego ikaba yaragezweho ku kigero cya 116%.
Guverineri w’Intara y’Iburengerazuba Munyantwali Alphonse, yabwiye abaturage ko imisoro itangwa ibageraho bose, ati “dukwiriye gukomeza kongera ahava imisoro.”
Umuyobozi w’Urugaga rw’abikorera (PSF) mu Ntara y’Iburengerazuba, Twagirayezu Pierre Celestin, yashimye ibikorwa remezo bituma abikorera barushaho gukora neza imirimo yabo ibyara inyungu, bityo bagasora babikunze.
Yagize ati “Ibyiza biva mu misoro n’amahoro dutanga bituma turushaho gusora neza.”
Ikibazo cya magendu ariko kiracyagaragara muri iyi ntara bitewe ahanini n’uko ihana imbibe n’ibihugu bituranyi, gusa ubuyobozi buvuga ko buzakomeza gukorana n’inzego zose mu kurwanya icyo kibazo no gutuma aho umusoro uva hose utangwa neza.
Mu muhango wo kwizihiza umunsi mukuru w’Abasora, abasora 15 babaye indashyikirwa mu gutanga neza umusoro ku gihe bashimiwe, bagenerwa ibihembo n’abayobozi batandukanye.
Umunyamabanga wa Leta muri Minisiteri y’Ubutegetsi bw’Igihugu ushinzwe Iterambere ry’Abaturage, Harerimana Cyriaque
Abasora beza bafata ifoto y'urwibutso n'abayobozi i Rutsiro
Abasora beza bashimiwe
Komiseri Mukuru wungirije muri RRA, Bizimana Ruganintwali Pascal, ageza ijambo ku bitabiriye umunsi w'Abasora
Guverineri w’Intara y’Iburengerazuba Munyantwali Alphonse, yabwiye abaturage ko imisoro itangwa ibageraho bose
Umunyamabanga wa Leta muri Minaloc, Harerlimana Cyriaque, atanga ibihembo ku basora beza
Abayobozi mu Ntara y'Iburengerazuba bifatanije na RRA mu kwishimira isabukuru y'imyaka 20 iki kigo kimaze gishinzwe


text:
itandukaniro riri hagati yo kugaruka kwa Yesu no kuzamurwa kw’itorero
Abantu benshi bibaza cyane kandi batewe ubwoba no kuvuga ibihe bya nyuma ku bauye isi.Abakristo bo usanga babivuga mu buryo butandukanye, bati ni imperuka, kandi bati ni igihe kizaba umunsi umwe gihite kirangira, abandi bati ni ibihe bitandukanye. Abatizera bo bumva ibyo ari iterabwoba bw’abakristo. Ariko tugiye kureba, Biblia ibivuga ho iki?
Kuzamurwa kw’itorero bizaba igihe Yesu azagaruka azanywe n’itorero kugirango aricungure arikuye mu isi kubw’akaga kazaba kitezwe gukurikiraho nyuma. (Abakor 15:51-52; 1 Abates 4:16-17).
Naho Kugaruka kwa Yesu ko ni igihe kizaba aho Yesu Kristo azaba agarukanye n’itorero aneshe Antikristo ndetse n’umuhanuzi w’ibinyoma no kwima ingoma y’imyaka 1000. (Ibyah 19:11-16).
Reka tugereranye ibi bihe n’ibintu bizabibaho
1) Mu kugaruka kwa Yesu: Abakristo bazahurira na Yesu mu kirere
1Abates 4:16-17
Kuko umwami ubwe azaza amanutse ava mu ijuru aranguruye ijwi rirenga,hamwe n’ijwi rya Malayika ukomeye n’Imana y’Imana, nuko abapfiriye muri Kristo nibo bazabanza kuzuka, maze natwe abazaba bakiriho duhere ko tujyananwe na bo, tuzamuwe mu bicu gusanganira umwami mu kirere. Nuko rero tuzabana n’umwami iteka ryose.
Mu kugaruka kwa Yesu, abakristo bazagarukana na Kristo
Ibyah 19:14
Ingabo zo mu ijuu ziramukurikira zihetswe n’amafarashi y’umweru, zambaye imyenda y’ibitare myiza, yera kandi itanduye.
2) Kuzamurwa kw’Itorero: kuzaba mbere y’akarengane.
1 Abates 5:9
Kuko Imana itatugeneye umujinya, ahubwo yatugeneye guheshwa agakiza n’umwami wacu Yesu Kristo.
Ibyah 3:10
Kuko witondeye ijambo ryo kwihangana kwanjye, nanjye nzakurinda igihe cyo kugerageza kigiye kuza mu bihugu byose kugerageza abari mu isi.
Kugaruka kwa Yesu: kuzaba nyuma y’akarengane(tribulation)
Ibyah kuva mu gice cya 6 kugera mu gice cya 19
3) Mu kuzamurwa kw’itorero: itorero rizakurwa mu isi nko kuricungura
1 Abates 4:13-17
…….Kuko umwami ubwe azaza amanutse ava mu ijuru aranguruye ijwi rirenga,hamwe n’ijwi rya Malayika ukomeye n’Imana y’Imana, nuko abapfiriye muri Kristo nibo bazabanza kuzuka, maze natwe abazaba bakiriho duhere ko tujyananwe na bo, tuzamuwe mu bicu gusanganira umwami mu kirere. Nuko rero tuzabana n’umwami iteka ryose.
1Abates 5:9
Kuko Imana itatugeneye umujinya, ahubwo yatugeneye guheshwa agakiza n’umwami wacu Yesu Kristo.
Mu kugaruka kwa Yesu: Abanyabyaha bazacirwa urubanza/ bazahanwa
Ibyah 3:10
Kuko witondeye ijambo ryo kwihangana kwanjye, nanjye nzakurinda igihe cyo kugerageza kigiye kuza mu bihugu byose kugerageza abari mu isi.
Ibyah 19:11-21
Ingabo zo mu ijuu ziramukurikira zihetswe n’amafarashi y’umweru, zambaye imyenda y’ibitare myiza, yera kandi itanduye
Iyo nyamaswa ifatwa mpiri, na wa muhanuzi w’ibinyoma wakoranaga ibimenyetso imbere yayo, akabiyobesha abashyizweho ikimenyetso cya ya nyamanswa n’abaramya igishushanyo cyayo, nawe afatanwa nayo. Bombi bajugunywa mu Nyanja yaka umuriro n’amazuku ari bazima. Abasigaye bicishwa inkota ivuye mu kanwa k’uhetswe nay a farashi. Ibisiga byose bihabwa intumbi zabo
4) Mu kuzamurwa kw’itorero bizaba nko guhumbya kandi mu ibanga
1Abakor 15:50-54
Nuko bene data, icyo mvuga ni iki yuko abafite umubiri n’amaraso bisa batabasha kuragwa ubwami bw’Imana kandi ibibora bitabasha kuragwa ibitabora. Dore mbamenere ibanga; Ntituzasinzira twese, ahubwo twese tuzahindurwa. Mu kanya gato ndetse mu kanya nk’ako guhumbya, ubwo impanda y’imperuka izavuga. Impanda izavuga koko, abapfuye bazurwe ubutazongera kubora natwe duhindurwe
Kugaruka kwa Yesu kuzabonwa na buri wese
Ibyah 1:7
Dore arazana n’ibicu kandi amaso yose azamureba, ndetse n’abamucumise bazamureba, kandi amako yose yo mu isi azamuborogera.
5) Kuzamurwa kw’itorero kwaza igihe icyo aricyo cyose
1 Abakor 15:50-54
Dore mbamenere ibanga; Ntituzasinzira twese, ahubwo twese tuzahindurwa. Mu kanya gato ndetse mu kanya nk’ako guhumbya, ubwo impanda y’imperuka izavuga. Impanda izavuga koko, abapfuye bazurwe ubutazongera kubora natwe duhindurwe.
Tit 2:13
1 Abates 4:14-18
Kugaruka kwa Yesu gufite ibikubanziriza
2 Abates 2:4: Guhishurwa kwa Antikristo, akarengane
Mat 24:15-30
Ibyah 6-18
Nkuko twabibonye hariho impaka nyinshi ku kugaruka kwa Yesu no kuzamurwa cyangwa kwimurwa kw’itorero. Intandaro y’izi mpaka iterwa n’imirongoiboneka mu gice cya 24 cy’ubutumwa bwiza bwa Yesu uko bwanditswe na Matayo.Intego ya Yesu kwari ukugira ngo abamwizera bitegura ibihe by’imperuka.
Yashakaga ko abantu tuba maso, tukabaho tuzirikana kugaruka kwe kwegereje. Muri macye yigishaga ati, "tube maso."
By BYIRINGIRO Jean Dominique


text:
Mudenge yahawe iki gihembo ku wa 30 Ugushyingo 2017 i New York muri Leta Zunze Ubumwe za Amerika.
Iki gihembo gitangwa buri mwaka ku bantu bagaragaje ibikorwa by’indashyikirwa mu gusakaza amahoro no gukemura amakimbirane.
Nyuma yo kurokoka Jenoside yakorewe Abatutsi mu 1994, Mudenge usanzwe ari umuhinzi yashinze umuryango witwa “Inyenyeri Itazima” ugamije gusakaza amahoro, kubabarirana, ubwiyunge n’ibiganiro. Ibi abikora abinyujije mu biganiro mbwirwaruhame ategura bigahuza abakorewe Jenoside n’abayikoze.
Uyu mugabo ni urugero rw’abemeye kubabarira abashatse kumwambura ubuzima muri Jenoside.
Yagize ati “Uwaje kunkura mu rusengero (aho nari nihishe) namuhaye imbabazi ku mugaragaro n’undi waje kunshakira iwacu na we muha imbabazi. Ndi konseye yageze iwanjye ashaka gupfukama. Abacitse ku icumu ntabwo byabagoye kubona urwo rugero natanze. Iyo ntambwe yarakomeje niho naje gutekereza gushinga Umuryango Inyenyeri.”
Mu butumwa bwe, Mudenge yagaragaje ko amateka ye yamwigishije ko abantu bagomba kurenga ivangura rishingiye ku moko, bakayoborwa n’ubumuntu.
Yagize ati “Nubwo nahuye n’ubuzima bushaririye; nubwo byari bikomeye kongera kubana neza n’uwakwiciye abawe, ndashimira Imana yampaye umutima wo kutihorera. Nshingiye ku bugiraneza bw’abavandimwe bo mu Bahutu bandokoye bakanabizira. Byamfashije kubona ubumuntu bwa buri wese aho kureba ubwoko akomokamo. Ibyo byandemyemo umutima mushya w’imbabazi ku banyiciye.
"Byatumye kandi mfata ingamba zo guharanira ibihesha abandi amahoro no kurwanya akarengane. Turashimira Leta y’Ubumwe bw’Abanyarwanda yakoresheje ubudasa mu kongera kubanisha abanyarwanda mu mahoro no gutera inkunga ibikorwa byacu.”
Mudege ntagarukira gusa ku bakoze Jenoside n’abayikorewe, akora n’ibindi bikorwa bigamije guteza imbere ubusabane. Nko muri Nzeri uyu mwaka, yateguye umukino wahuje urubyiruko rwo muri Repubulika Iharanira Demokarasi ya Congo n’urwo mu Rwanda mu rwego rwo guteza imbere amahoro.
Mudenge asaba buri wese gukomeza gufasha ibikorwa biharanira amahoro, ati "Ndizera ntashidikanya ko twese twishyize hamwe dushobora kubaka
amahora arambye n’ejo hazaza heza."
Mu bandi bahawe ibihembo na Search for Common Ground, harimo Abanyamerika Pardeep Kaleka wababariye Arno Michaelis wamwiciye se, nyuma bagafatanya gushinga umuryango wigisha amahoro; harimo kandi Umunyamisirikazi Fatima Ezzahra Benoughazi; Umunyamerika Daniel Lubetzky na Sylvie Mutwambaka Mirindi ukomoka muri Repubulika Iharanira Demokarasi ya Congo.
Mu bantu bakomeye bagiye bahabwa igihembo na Search for Common Ground harimo Musenyeri Desmond Tutu wo muri Afurika y’Epfo; uwahoze ari Ambasaderi wa Amerika muri Libya, Christopher Stevens; Umuteramakofe w’icyamamare uherutse kwitaba Imana, Muhamed Ali n’abandi batandukanye.


text:
Nina-“Bruno! Bruno”
Nina wariraga cyane yakomeje kimbwira amagambo acurikiranye, numvaga bisa n’ igikuba cyacitse, nskomeje kumuturisha ariko biranga telephone itinda yikupa.
Hashize akanya niyumvira numvise kujya kwa muganga binjemo ako kanya nambara inkweto vuba ndasohoka, nkigera ku irembo nakubitanye n’ imodoka ya Papa, amanura ikirahuri,
Papa-“Ugiye hehe se sha Bruno?”
Njyewe-“Papa! Ngiye…nako nyine impanuka yabaye…”
Papa-“Bite ko uvuga byanga nkubeshya bite byawe? Ko utambwira?”
Njyewe-“Papa! Nako reka mvugishe ukuri, ngiye kwa muganga aho Papa Nina arwariye, natashye mbwira Nina uko byagenze, ubu niho ari, ampamagaye mukanya arira cyane, ngerageje kumuturisha ariko biranga niko gufata umwanzuro wo kujya kumureba”
Papa-“Eeeh! Wasanga Migambi adapfuye bahu?…injira mu modoka, injira mu modoka tugende”
Ninjiye mu modoka twerekera kwa muganga, tugezeyo Papa ajya imbere abaza icyumba Migambi arwariyemo baramubwira ajya imbere ndamukurikira, tukigana aho bari baturangiye nahise mbona mu ntera Nina yicaye ku muryango yubitse umutwe…mu kumwegera nasanze yahogoye.
Nahise nicara impande ye ngo ngerageze kumukomeza, nubuye isura ye ntangira kumuhanagura amarira,
Papa-“Nina! Ihangane, ihangane rwose uri umukobwa w’ inkumi”
Nina-“Papa! Papa!”
Njyewe-“Nina! Banza utuze witse umutima turahari maze utubwire, sibyo?”
Hashize akanya maze Nina aratuza, yihanagura amarira nuko mu ijwi rituje riganje ikiniga,
Nina-“Papa ibye byarangiye”
Papa-“Ngo? Migambi yapfuye? Oya oya rwose, ubwo se byashoboka? Oya Imana ntabwo yabyemera rwose”
Nina-“Yewe, bisa no gupfa, muganga ambwiye ko umugongo wavunitse atazongera kweguka”
Njyewe-“Yebaba wee”
Nina-“Bruno! Nubwo nibwiraga ko Papa ntazamubabarira ariko umubyeyi n’ umubyeyi ndabibonye, uwakubwira agahinda nagize mukubise amaso aho aryamye, Hmmm! ubu se koko Papa azabaho ate?”
Papa-“Humura Nina, niyo mpamvu nje, igihe n’ iki ngo byose bigaragarire umuryango wanjye, kubw’ ibi byago niyemeje gufasha Migambi kugeza no giceri cya nyuma bazamuca ngo avurwe, na nyuma yaho nzatera indi ntambwe abanjye bazabone ko nkiriho ahubwo nababuze mbafite”
Njyewe-“Nibyo rwose Papa”
Nina-“Urakoze cyane Papa Bruno, Imana izakwiture iyo neza”
Papa-“Oya birakwiye, iyi yari imbarutso’ ahubwo…Bruno tujye gushaka ibyanglmbwa bikwiye umurwayi, ibindi turabipanga nyuma”
Muri uwo mwanya numvise nishimiye Papa, yari aserutse mu magorwa ya mukuru we, yashyize hasi inzika yiyemeza gushyira byose hanze ibyari byaramunaniye igihe kirekire.
Twagiye kugura amashuka, imyenda n’ ibindi, birumvika Nina yaraye kwa muganga iryo joro twe turataha, bwari bwije cyane.
Twageze mu rugo tuva mu modoka dukomeza muri salon, tugezemo twasanze Mugeni yicaye muri salon yamanitse amaguru ku meza, ntiyiriwe areba abinjiye Papa biramutangaza,
Papa-“Muge! Habe no guhindukira ngo urebe abinjiye koko?”
Mugeni yahise ahindukira,
Mugeni-“Eeeh! ntabwo nari nabumvise”
Papa-“Reka yewe?”
Mugeni-“Ni ukuri kose ntabwo nari nabumvise”
Mugeni yarahagurutse ahobera Papa nanjye ampereza ukuboko,
Papa-“Uuuh? Muge! Ko usuhuza Bruno umureba nabi? Urabona ngo uramuhereza imitwe y’ intoki ngo uramusuhuza?”
Mugeni-“Hmmm! Ariko nuko utazi, ubu se nyine ntacyo ubonamo wowe?”
Papa-“Muge! Ni ikihe kibazo cyabaye noneho?”
Mugeni-“Erega ngo ntabwo nzavuga? Ariko wambarije umuhungu wawe icyo dupfa niba adashaka ko mba hano koko nkagenda”
Mugeni yavuze atyo ndikanga ariko ntibyantungura kuko nari nzi umugambi we, naracecetse sinagira icyo mvuga,
Papa-“Ariko se Muge! Tube tutaricara, utangire uzane ibibazo?”
Mugeni-“Ntabwo nzi guhingira ku rwiri, umuhungu wawe akabije kunsuzugura, dore yavuye hano aherekeje bwa bukobwa birirwa basomanira muri salon, nagize ngo muhamagare mwibutse ibyo wamubwiye aransuzugura cyane, arambwira ngo ndi umukozi hano reka agende arazira rimwe nawe, ngo ntiyakwirirwa mu rugo ndimo, ngewe ndabirambiwe”
Papa-“Uuuh? Muge! Ibyo uvuga ni ukuri?”
Mugeni-“Ni ukuri kose ubaze na Nina yimvaga”
Papa-“Ariko rero wa mugore we nawe sinzi icyo uhora Bruno? Ko akiva aha twahuriye ki irembo, akambwira aho yari agiye ndetse tukajyana, Nina ko twamusanze kwa muganga aho arwarije se yabyumviye he?”
Papa akimubwira atyp Mugeni yishwe n’ isoni abura icyo avuga maze yegera Papa atangira kumwenyura amufata mu gituza,
Mugeni-“Hhhhha! Mbega! Kandi wagiraga ngo ndakomeje? Nabeshaga Cheri, ubwo se wari ubyemeye? Kuko mba niriwe njyenyine wanyicishije irungu nkabura uwo nganira nawe bizajya bituma ngukinisha utashye”
Papa-“Ngo iki?”
Mugeni-“Erega byose ni urukundo, buriya igitutsi cy’ umukunzi gitera uwamwihebeye ibitwenge ntikimutera umunabi, ngaho disi kalibu ku meza mugabo nkunda”
Papa yakomeje kumwitegereza, hashize akanya,
Papa-“Hhhhhhh! Nari ngize ngo wari ukomeje, ariko inseko yawe iranyereka ko wambeshyaga rata”
Mugeni-“Yiiiiii! Ahubwo zana nkwakire ikote”
Mugeni yakuyemo ikote Papa, aduha kalibu ku meza, njye wari waramenye umugambi wa Mugeni nivugiraga macye ngatekereza byinshi, nibukaga ko zamu yambwiye ngo: Nyamara ube maso, ujye wumva mukaso ayo avuze uraceceka, yagutuma ukihuta, yaseka ukamwenyura” Nubwo nabyikirije ariko nari narabwiwe na Nina ko bose atari bamwe.
Tumaze kurya,
Papa-“Muge! Wakoze gutegura ameza, byari biryoshye rwose”
Mugeni-“Oooh! Urakoze cyane, wabimenye ko ari njye nabitetse”
Papa-“Rero nubwo utambajije uko umunsi wagenze ariko ntabwo wagenze neza pe, nagize impanuka, nagonze muku wanjye”
Mugeni-“Ngo mukuru wawe? Mukuru wawe wuhe ko wambwiye ko nta muryango ugira?”
Papa-“Hmm! Erega ukuri kose ntabwo kwigaragaza umunsi umwe, ugenda ukumenya buhoro buhoro, niba utari ubizi, ubimenye muri uyu mugoroba, kuba mbikubwiye nuko ubikwiye kandi byabaye ngombwa”
Mugeni-“Ntibishoboka! Ntabwo mbyiyumvisha, kuki wabimpishe?”
Papa-“Kutabikubwira ntabwo byari ngombwa, kuba ubimenye nibyo ngombwa, ahubwo ndifuza ko wita kuri mukuru wanjye urwaye, nta wundi muntu afite uretse Nina umurayeho, guhera ejo uratangira kumurwaza, ibisabwa nzabitanga”
Mugeni-“Eeeh? N’ amafaranga se?”
Papa-“None? Hari ukwita ku muntu bidasaba amafaranga se? Yose nzayatanga rwose nta kibazo”
Mugeni-“Ahaaa! None se nta wundi wamwitaho ninjye? Ubu se narwaza umugabo ntari umugore we? Umugore we naze amurwaze ntabwo nishoboreye”
Papa-“Ngo? Mugeni! Uko bucya nuko bwira nkomeza kugenda nkwibazaho, ni wowe nitaga mutima ucyeye wansekeraga nkabona ikizere no gusazira mu biganza byuzamvuganira mu bandi?”
Mugeni-“Ni njyewe rwose, ibyo nkubwira ni ukuri, ntabwo twafata amafaranga twakoreye n’ umwanya twaakozemo ibindi ngo tubiharire uwo mukuru wawe ntari nzi ko anabaho. umugore we n’ abana birwarize nta rugo ruhahira urundi sinjye wabizanye i Rwanda navutse mbisanga”
Papa-“Ibyp byose ntabyo nitayeho, noneho bibaye itegeko, mu gitondo ugomba guteka ukagemurira umurwayi Nina akajya kwiga, umenye ko uzaba urwaje mukuru wanjye kandi byose byatewe n’ iby, isi, iyo ntaza kumugonga ntabwo umutima wari kugaruka nkemera ko ukuri kujya hanze, nuko bimeze reka njye kuryama ndinaniriwe”
Mugeni-“Hmmm! Nyamara wakanyumvishe nk’ umugore wawe, ubu se nzajya kurwaza uwo muntu nanjye nirwariye?”
Papa-“Uuuh? Urarwaye se? Urwaye iki Muge?”
Mugeni-“Nyine…mbega….ndatwite!”
Papa-“Ngo? Mugeni uratwite?”
Mugeni-“Yego, navuye kwa muganga bampaye igisubizo ko ntwite”
Papa yarishimye cyane ahobera Mugeni, nakomeje kubitegereza ariko ntacyo nari kurenzaho, barahagurutse bansiga aho bajya mu cyuma.
Bamaze kugenda nazimije television Mapengu aza kwandurura ameza, mu kumwitegereza nabonaga atishimye maze ndamwegera ndamubaza,
Njyewe-“Mape! Bite ko wakonje? N’ iyi mvura y’ umugwajoro cyangwa watenguwe n’ umuriro wa maralia?”
Mapengu-“Oya Bruno! Ahubwo nari nabuze uko nkubona neza ngo ngusezere”
Njyewe-“Ngo unsezere?”
Mapengu-“Tayali byemejwe, ndagiye da, ubu si nkiri minisitiri wa minikoni ya hano, ngo tugiye gusimburana mu nshingano, ahibwo ngwino tujye guhererekanya ububasha”
Njyewe-“Uuuuh? Ibyo se birashoboka?”
Mapengu-“Ikidashoboka se ko ari ukubaka kw’ izuba, niko bimeze da”
Nacecetse akanya gato nibuka Papa ambwira ko niyo byaba ngombwa Mapengu yagenda ariko ngakora menya neza ukuri guhishe byinshi, nakurikiye Mapengu maze atangira kumurikira igikoni, nimvaga ko ndi mu nzozi.
Mu gitondo kare nakanguwe na Papa, yakinguye urugi rw’ icyumba cyanjye ndinanura ndamwitaba maze arambwira,
Papa-“Bite sha Bruno! Ko utabyuka se ubona bizakomeza gutya? Cyangwa ntabwo uzi ko Mapengu yagiye”
Njyewe-“Ndabizi”
Papa-“None ko utabyuka ngo uteke icyayi, unategure ingemu ujyana kwa muganga? Ntabwo wumvise ko Mugeni atashobora kurwaza Migambi? kandi Nina urabizi ko yaraye ijoro, byuka, byuka ukorane ingoga”
Njyewe-“Ariko se Papa! Niki cyatumye wirukana Mapengu, ni amafaranga wamuhembaga yabuze?”
Papa-“Oya, Oya ni gahunda yo kubashyira ku murongo ngo mudakomeza kubaho utyo. Ubwo se umwana wabaho nkawe yazimarira iki?”
Njyewe-“None se nsibe ishuri Papa?”
Papa-“Ishuri? Uzajyayo ejo nta kibazo, ikizima nuko amafaranga ahari, niyo watsindwa twazishyura ugakomeza”
Nta kundi narabyutse nkigera hanze nakubitanye na Mapengu ahetse agakapu ndamusuhuza aranyikiriza, amaze gushyiramo akagofero ke,
Mapengu-“Bruno! Reka ngende izuba ritaramena imbwa agahanga njye kunyanayimbwa iyo mu cyaro, urambabaje wowe usigaye, ugiye kugorwa mwana muto ntabwo nari nzi ko Papa wawe yahinduka, nzahora nkwibuka kandi nzazirikana uko wamwenyuraga kenshi turi kumwe, Imana izabane nawe”
Njyewe-“Mupe! Igendere bibaye ngombwa, ariko isi irizenguruka tuzongera duhure, ntabwo nzi neza ko byari bikwiye ariko nabibwiwe nuwambyaye”
Mapengu-“Uri muto ndabibona kandi uracyakura, gusa uzahura n’ inshuti ndetse n’ inshuti zisa n’ inshuti, izo nizo zizakugoboka mu magorwa mbona imbere yawe”
Njyewe-“Amagorwa?”
Mapengu-“Reka nere kugutera umutima uhagaze, reka ngende Imana nibishaka tuzabonana”
Mapengu yagiye atyo, nibwo nemeye ko iwacu ubuzima buhindutse, ninjiye mu gikoni, guteka byo bari ibintu byanjye natojwe kwa Migambi, maze gutegura icyayi ku meza najyanye ingemu kwa muganga.
Nagezeyo nsanga Nina yasinziriye hahandi impande y’ umuryango, naramuramiye muha ibyo nari namubikiye kuko nari nazirikanye ko yaguye isari, ntangira kumubwira uko ibyo mu rugo bimeze, yarababaye gusa sinari gutuma acika intege, naramukomeje tukiri aho abaganga basohokeye rimwe, sinari nzi ko iyo basohotse abarwaza bahita bahaguruka, Nina yarahagurutse nanjye ndahaguruka, umwe mu baganga batatu bari kumwe batwitegereza amaze kwitsa umutima yahise avuga………………………………….
Ntuzacikwe na Episode ya 47 ejo mu gitondo


text:
Iyi gahunda y’umujyanama mu baturage izajya iba inshuro imwe mu gihembwe ni imwe mu ngamba nshya akarere ka Ngoma kafashe mu kwihutisha iterambere no kwesa neza imihigo y’uyu mwaka wa 2018-2019.
Bamwe mu baturage bakimara kumva uyu mwanzuro wafatiwe mu mwiherero w’abagize inama njyanama n’izindi nzego z’ubuyobozi bakorana, bakaba bavuga ko iyi gahunda ari nziza kubera ko wasangaga bamwe mu bajyanama baheruka babatora ntibibuke kubasura no kumva ibitekerezo byabo. Mugisha Faustin utuye mu murenge wa Kibungo avuga ko atibuka neza abagize inama njyanama haba ku kagari, umurenge n’akarere nubwo yagize uruhare mu kubatora.
Yemeza ko iyi gahunda ari nziza ije gutuma abaturage barushaho gusabana n’abagize Inama Njyanama ku nzego zose, kandi ukazaba umwanya wo gutanga ibitekerezo bye. Agira ati “Rwose mperuka tubashyiraho narabibagiwe ariko iyo gahunda yo kujya badusura ni nziza izadufasha cyane, tuzamenyana tujye tunabaha ibyifuzo byacu bigere ku bayobozi, iyo gahunda turayishimiye.”
Nyirarukundo Jacqueline na we utuye mu murenge wa Kibungo agaragaza ko kuba buri gihembwe bazajya basurwa n’inama njyanama, ari amahirwe bagize yo kuganira ku iterambere.
Agira ati “Iyo gahunda ni amahirwe kuri twe abaturage, tuzayungukiramo kubera ko bariya ni bo bazatuvugira ibibazo byacu bikemuke. Nk’ubu abarimo kurangiza kwiga nta kazi turimo kubona, ibi rero nabibatuma bakadufasha kwiteza imbere.”
Umuyobozi w’inama Njyanama y’Akarere ka Ngoma, mu ntara y’Iburasirazuba, Banamwana Bernard, avuga ko uyu mwanzuro wafashwe nyuma yo kwisuzuma bagasanga abaturage bataziranye n’inama njyanama.
Avuga kandi ko iyi gahunda izajya iba buri gihembwe aho abagize inama njyanama kuri buri rwego bazajya begera abaturage, bagatanga umusanzu wabo mu gukemura ibibazo no kunoza gahunda y’imihigo y’akarere.
Abivuga muri aya magambo “Buri gihembwe abagize inama njyanama bagomba gutegura umuganda wihariye, ugamije gukemura ibibazo bibangamiye imibereho myiza y’abaturage no kwakira ibyifuzo by’abaturage.”
Uyu muyobozi anongeraho ko azaba ari ni umwanya mwiza wo gukorera hamwe n’abaturage kugira ngo imihigo yeswe neza.
Akarere ka Ngoma kagizwe n’imirenge 14, kakaba gatuwe n’abaturage ibihumbi magana atatu mirongo ine hashingiwe ku ibarura ryabaye mu mwaka wa 2012. Abatuye aka karere bakaba bakora imirimo yiganjemo ubuhinzi bw’urutoki, inanasi, umuceri n’ibishyimbo.
Nkurunziza Theoneste /Ngoma


text:
U Rwanda ni igihugu cy’ubwiza n’uburanga kamere. Gitatswe n’imisozi miremire n’ahantu nyaburanga henshi huje ibibaya, inzuzi, imigezi n’ibiyaga. Uwageze muri iki gihugu hari ahantu agomba gusura kugira ngo arusheho kukimenyaho byinshi kuko ari igihugu kihariye.
Byongeye kandi, u Rwanda rutatswe n’urunyurane rw’inyamanswa n’urusobe rw’ibindi binyabuzima bikurura ba mukerarugendo benshi ku buryo uwageze muri iki gihugu ntatemberere aha hantu twashyize ku rutonde, aba anyazwe bidasubirwaho. (...)
U Rwanda ni igihugu cy’ubwiza n’uburanga kamere. Gitatswe n’imisozi miremire n’ahantu nyaburanga henshi huje ibibaya, inzuzi, imigezi n’ibiyaga. Uwageze muri iki gihugu hari ahantu agomba gusura kugira ngo arusheho kukimenyaho byinshi kuko ari igihugu kihariye.
Byongeye kandi, u Rwanda rutatswe n’urunyurane rw’inyamanswa n’urusobe rw’ibindi binyabuzima bikurura ba mukerarugendo benshi ku buryo uwageze muri iki gihugu ntatemberere aha hantu twashyize ku rutonde, aba anyazwe bidasubirwaho.
Ntiwarondora ahantu nyaburanga n’ahandi henshi watemberera mu rwa Gasabo ngo uhamareyo; ariko IGIHE twagerageje gukusanya 20 h’ingenzi:
1. Pariki y’Igihugu y’Ibirunga
Kimwe mu byiza bitatse Intara y’Amajyaruguru y’u Rwanda ni ibirunga bitanu; Karisimbi, Bisoke, Sabyinyo, Gahinga na Muhabura. Ibi birunga biri mu munani bigize uruhererekane rw’urusobe rw’ibirunga byo ku isunzu rya Congo Nili.
Aha hantu nyaburanga kandi hakunzwe kuba harangwa n’imvura, amashyamba, n’imigano. Ikirunga gisumba ibindi ni Kalisimbi, gifite metero 4,507 z’ubutumburuke.
Ibi birunga byirengeye mu misozi miremire itatse uturere twa Musanze na Rubavu, hamwe mu hantu hakunda gutemberwa na ba mukerarugendo banyuranye.
Ibi birunga by’u Rwanda bihana imbibi n’ibirunga birimo ibyazimye byo muri Congo nka Mikeno, Bisoke na Nyiragongo.
Iyi pariki irimo kandi amashyamba y’amoko menshi y’ibihingwa n’ibiti birebire bigize ubwiza n’uburanga bukurura abantu.
Ubu butumburuke nibwo butuma u Rwanda ruba hamwe mu hantu hake cyane ku Isi haba ingagi kuko zikunda iyi misozi miremire. Izi ngagi ziri hake, dore ko ziri no mu bwoko bw’inyamaswa buri gucika cyane ku Isi. Ubu habarwa ingagi zo mu birunga zigera kuri 720 ku Isi yose, kandi zose ziherere mu majyaruguru y’igihugu cy’u Rwanda, mu Majyepfo ya Uganda ndetse no mu burasirazuba bwa Repubulika Iharanira Demokarasi ya Congo.
Muri iyi parike harimo kandi n’ibiyaga birimo icya Burera n’icya Ruhondo hamwe n’indi migezi iteye amabengeza kuyitegera uyireba.
Iyi pariki yatangijwe mu mwaka w’ 1925 ikaba iri mu za mbere zabayeho muri Afurika. Irimo ikigo cy’Ubushakashatsi kizwi ku izina rya "Karisoke Research Center" cyashinzwe na Diana Fossey, impuguke mu by’ubumenyi bw’inyamaswa wakomokaga muri Amerika.
2. Ikiyaga cya Kivu
Ntako bisa kuruhukira ku Kiyaga cya Kivu kiza ku mwanya wa gatandatu mu bunini muri Afurika. Uwatembereye aha aba yitegeye ibirunga, mu mahumbezi y’imisozi miremire igize Akarere ka Afurika y’u Burasirazuba. Niho hantu heza cyane hari amazi ha mbere mu Rwanda wasohokera. Hari amahoteli meza kandi ari ku rwego mpuzamahanga harimo na Serena Hotel.
Kuruhukira ku mucanga waho, koga amazi yaho cyangwa kuhafatira akarahure wota akazuba wumva amahumbezi aturuka mu kiyaga n’ibindi byiza bya Kivu byagufasha kurangiza weekend yawe neza.
3. Kigali City Tower
Benshi mu basura Kigali batayiherutse bavuga ko uyu mujyi ugenda utera imbere cyane. Hari abavuga ko batungurwa cyane n’inyubako nyinshi nziza zigenda zirushaho kwiyongera muri Kigali. Kigali City Tower niwo muturirwa musumbazose muri Kigali, ukaba ufite inyubako 18 zigerekeranye kandi ukaba uri mu nyubako nziza ziheruka kubakwa vuba.
Ku banyakigali benshi nta gishya babona mu gusura uyu muturirwa. Ariko ku batuye mu Ntara cyangwa bava hanze, hari impamvu nyinshi zatuma uhasura. Habamo inzu yerekana filimi ku buryo bugezweho bwa 3D na 5D ku buryo uhasohokeye n’umukunzi byakubera urwibutso rwiza.
Hari ahantu hanyuranye heza wafatira amafunguro ateguranywe ubuhanga. Ku bakeneye serivise zinyuranye zaba iz’amabanki, guhaha n’ibindi muri iyi nyubako hakoreramo Banki ya Kigali, Nakumatt n’abandi baguha izo serivise ukeneye ku buryo bwihuse kandi bunoze.
4. Ingoro Ndangamurage yo kwa Richard Kandt
Richard Kandt, umukoloni washinze akanayobora Kigali, yanavumbuye isoko ya Nile mu 1898, mu ishyamba rya Nyungwe ribyara Nyabarongo, nk’uko bigaragazwa n’urubuga rwa wikipedia.
Ntibigira uko bisa gusura inzu yo mu buryo bugezweho ya mbere yubatswe muri Kigali mu myaka 100 ishize. Iyi nzu yubatswe na Richard Kandt, akaba ari nawe wayibagamo nk’inzu ye y’ubuturo n’ibiro byo gukoreramo dore ko ari nawe wabaye Rezida (Résident) wa mbere w’u Rwanda.
Usuye iyi nzu iri ku Muhima, wabona intebe Kandt yicaragaho yandika, ameza yandikiragaho, igitabo yanditse cy’ukuntu yabonye isoko ya Nile mu ishyamba rya Nyungwe, amapine y’imodoka ye n’ayimodoka zabayeho mu gihe cy’intambara ya mbere y’Isi yose n’ibindi bya kera.
Uwageze muri iyi Ngoro kandi asobanurirwa ibijyanye n’amateka y’Isi akanagira amahirwe yo kwerekwa inyamaswa ziganjemo iz’ibikururanda nk’inzoka zo mu bwoko butandukanye burimo impiri, uruziramire, inshira, ikiryambeba, Cobra, inziramire, insharwatsi, n’iniri (inzoka z’umukara) nka bimwe mu bigize amoko y’inyamanswa ziri mu mateka y’u Rwanda.
5. Akarwa k’Amahoro ku Kibuye
Aha ni ku karwa k'Amahoro mu kiyaga cya Kivu
Ku wifuza kurangiza weekend neza, Akarwa k’Amahoro ni hamwe mu hantu heza wahitamo ukanyurwa n’akayaga gahehera gaturuka mu kiyaga cya Kivu. Niwo mutima w’uburanga n’ubwiza bw’iki kiyaga.
Aka karwa kari mu Kivu hagati, mu rugendo rw’iminota nka 20 mu bwato uvuye ku nkombe. Ni kamwe mu turwa 16 turi mu Karere ka Karongi kakaba mu byiza bitatse aka gace.
Habera imikino inyuranye, aho uba unareba zimwe mu nyamanswa zirimo inkende ukanabasha kwitegera ikiyaga neza ureba n’amashyamba meza agize Kivu. Ku bahageze bahifotoreza amafoto y’urwibutso rw’ibihe bidasanzwe bagiriye kuri aka karwa.
6. Pariki y’Igihugu y’Akagera
Inzovu Mutware, twiga, Impala, imisambi, intare, isatura, imbogo, ingwe, musumbashyamba (giraffe) izi ni zimwe mu nyamanswa ziba mu Rwanda ariko utapfa kubona udatembereye mu Ntara y’i Burasirazuba muri Parike y’Akagera. Uretse izi nyamanswa, muri iyi Pariki, ifite ubuso bwa 1,200 km², unabasha kuhabona imigezi inyuranye irimo uw’Akagera.
Hari kandi amahumbezi aturuka mu kibaya cy’imbibi z’u Rwanda na Tanzaniya, aho bakwakiriza amafi arobwa mu biyaga byinshi bigize aka karere.
7. Ikiyaga cya Muhazi Kayonza
Uyu ni umusambi, bumwe mu bwoko bw'inyamanswa zigaragara ku Kiyaga cya Muhazi
Mu Karere ka Kayonza, ku muhanda uva Kayonza ujya Kagitumba, niho hari ikiyaga cya Muhazi. Ni mu birometero bike uturutse ku muhanda ugana mu Mujyi wa Kigali.
Aha niho ubonera ubwiza nyaburanga bw’umwimerere bw’u Rwanda. Ushobora kuharuhukira witegeye imisozi myiza isobetse n’ibibaya n’imigezi bitemba amazi.
Wakirwa n’abakozi ba Jambo Beach, iyi akaba ari hoteli yubatse kuri iki kiyaga. Wahisemo kuhatemberera, uzahabona ibintu byinshi bigufasha kuruhuka harimo n’imisambi iba ikinagira hafi y’amazi.
Iki kiyaga kizenguruka kikagera no mu Ntara y’Amajyaruguru, muri Gicumbi, giteye amabengeza, kandi kiri ahantu heza wakwishimira kugera.
8. Pariki y’Igihugu ya Nyungwe
Ishyamba rya Nyungwe riri mu mashyamba amaze imyaka ibihumbi amagana ribayeho ku buryo riri mu mashyamba amaze igihe kirekire muri Afurika.
Nyungwe ifite imisozi miremire irimo uwa Bigugu ufite uburebure bwa metero 2950. hari inyoni z’amoko 310 harimo amoko 26 asanzwe amenyerewe.
Muri iyi pariki hari urusobe rw’ibindi binyabuzima rw’ingeri zose, inyamanswa ndetse n’ibimera.
Muri iyi pariki kandi niho hubatswe ikiraro cyo mu bushorishori kizwi ku izina rya "Canopy Walkway" nacyo kiri mu bikurura ba mukerarugendo benshi mu Rwanda.
Iyo ugiye gusura iyi parike kandi, ubasha kubona igihingwa cy’icyayi, kimwe mu bintu bihingwa byiza bigaragaza ubwiza bw’u Rwanda.
9. Kibeho
Gusura Kibeho iri ku musozi wa Nyarushishi mu Karere ka Nyaruguru ho Ntara y’Amajyepfo y’u Rwanda byaba kimwe mu bitekerezo byiza byo kurushaho kumenya neza ibijyanye n’amabonekerwa yahabereye mu 1981.
Wamenya neza uko Bikiramariya yagiye aganira mu bihe binyuranye n’abakobwa batatu; Alphonsine Mumureke, Natalie Mukamazimpaka na Marie Claire Mukangango bo mu ishuri ryisumbuye ry’ i Kibeho riyoborwa n’ababikira bo mu Muryango wa Benebikira.
Kibeho ni umujyi muto ariko watoranyijwe ku mugabane wose wa Afurika, ukaba ari wo ushyirwaho ishusho ya Yezu Nyir’Impuhwe ifite uburebure bwa metero esheshatu (6), igapima ibiro magana cyenda na mirongo itanu (950 kg), ubusanzwe igaragara kuri buri mugabane mu yigize isi, muri Afurika ikaba iri i Kibeho.
Ni heza, hari amahoteli n’ibindi bikorwa byorohereza ba mukerarugendo kandi hagufasha kugira byinshi wiyungura n’ibyo uhindura mu kwemera kwawe urushaho kwegera Imana mu masengesho.
Igihe cyose wahasura ariko bikaba byiza kuhajya kuwa 15 Kanama kuko ari wo munsi mukuru hizihirizwa ijyanwa mu ijuru rya Bikira Mariya hakoraniye imbaga nini y’abantu baba baturutse imihanda yose.
10. Ku Nzu i Gisenyi
Mu nyubako gakondo, hafi y’ikiyaga cya Kivu aha hantu hitwa Ku Nzu ni hamwe abashyingiwe bakunze kujya kurira ukwezi kwabo kwa buki.
Niba wararambiwe kurara mu mahoteli, uri umuntu ukunda udushya aha hantu hakubera heza kuharuhukira. Izi nyubako zubatse ku mazi zijyanye n’imisozi yirengeye ihakikije, ku buryo hahora amafu n’ikirere cyiza ku wifuza kuruhuka koko.
11. Ingoro Ndangamurage y’u Rwanda
Ugeze i Huye muri Butare ubwirwa na buri wese ko uyu mujyi ari igicumbi gihatse amateka y’u Rwanda. Aha niho hari inzu usura ukamenya neza amateka yose y’u Rwanda. Hari amafoto yerekana imigenzo yose yakorwaga, imyambarire y’Abanyarwanda bo hambere, imibereho yabo n’uko ubuzima bwose bwagiye butera imbere kugeza ubu.
Ku giciro kijyanye n’uwo uri we n’aho uturutse, utemberezwa ibice binyuranye biranga iyi Ngoro aho usobanukirwa neza ibijyanye n’amateka y’u Rwanda byose.
12. Ingoro Ndangamurage ya Nyanza- mu Rukari
Ni mu birometero 88 uvuye mu murwa mukuru wa Kigali. Ni mu Mujyi wa Nyanza, aho bakunze kwita mu Rukari; niho hari amateka y’abami, aho utambagizwa ingoro Mutara II Rudahigwa yatuyemo kandi yubatswe mu buryo bwo hambere.
Ni ingoro ishamaje yubakishijwe ibikoresho bya Kinyarwanda nk’uko yari imeze mu kinyejana cya 19.
Uzashimishwa no kuhasanga inka zifite amahembe maremare z’inyarwanda zizwi ku izina ry’Inyambo, kimwe mu by’ingenzi bigize umuco nyarwanda. Ni ku gasozi gaturanye na Rukari kitwa Mwima, hari umusezero w’Umwami Mutara III n’imva y’umugore we, umwamikazi Rosalie Gicanda.
13. Umusozi w’ubukerarugendo wa Rubavu
Mu bwiza gakondo bubereye ijisho, Umusozi wa Rubavu ni ahantu watemberera ugasobanukirwa neza inkomoko y’izina u Rwanda rw’Imisozi Igihumbi. Uyu musozi wubatseho utuyira muyoborwamo n’ababishinzwe babatemberezamo babasobanurira iby’amateka yawo.
Ugeze hejuru ku gasongero uba witegeye Umujyi wa Rubavu ureba no muri Congo ukanyurwa n’uburanga bwabyo. Nta bikorwa remezo byinshi byari byakorwa kuri uyu musozi ariko hateganywaga gushyirwa amahoteli n’amaresitora ku buryo kuhatemberera byaba igitekerezo cyiza.
14. Ikiyaga cya Mirayi mu Bugesera
Ni ku muhanda ugana i Burundi, mu Karere ka Bugesera ahitwa i Gashora. Aha ni ahantu heza ho gutemberera muri itsinda ry’inshuti zishyize hamwe. Kuri iki kiyaga munezezwa no kurangazwa no kureba uko baroba namwe babibigisha.
Hari ibyo kunywa n’ibyo kurya by’ubwoko bwose n’ibyumba byiza mu gihe wifuza kuhamara umwanya ukaharuhukira.
15. Ibere rya Bigogwe
Ababonye uyu musozi w'urutare batangazwa n'izina witwa rya "Ibere rya Bigogwe"
Umuntu wese unyuze ku muhanda munini uva Musanze werekeza Rubavu iyo ageze mu Murenge wa Kanzenze ahari uyu musozi muremure witwa "Ibere rya Bigogwe" atangazwa n’uko ari muremure cyane.
Uhaciye wese ahavana amakuru avuga ko abasirikare bo hambere bajyaga bahakorera imyitozo yo ku rwego rw’ubuparakomando bawuzamukaho ku migozi.
Gusa uhasuye wabiteguye nibwo warushaho kumenya amateka nyayo y’uko uyu musozi uri mu Kagari ka Nyamirango, wiswe gutya mu rwego rwo kuzirikana umukobwa witwaga Nyirabigogwe wahabaye wari ufite amabere ateze nk’uyu musozi.
Aha wahasanga bamwe mu bakambwe bari bawuturiye kuva mu 1926, bashobora kukwibwirira imbonankubone uko uyu Nyamirango yakundaga kuharagirira inyana n’uko yaje kuwitirirwa.
Uyu musozi w’urutare rurerure ruteye koko nk’ibere, ni kimwe mu byiza nyaburanga utembereye muri aka gace wasura ukazahorana urwo rugendo nk’urwibutso ku mutima.
16. Nyabugogo
Abahanzi nyarwanda bahavumbuye mbere batangiye kuhagaragaza mu mashusho y’indirimbo zabo, ariko uko iminsi itera imbere aha hantu hagenda harushaho kuba ahasurwa n’ab’ingeri zose. Hubatse hoteli yakira abakiriya ikabafasha kugira ibihe byiza bagatemberezwa muri iki cyuzi cya Nyabugogo.
Uba witegeye imisozi miremire ya Gisozi.
17. Muhazi ku Rwesero
Kuba ari hafi y’Umujyi wa Kigali bituma benshi basohokera aha hantu haherereye mu Ntara y’Amajyaruguru, ahahoze hitwa Byumba. Ni ku mazi, ku Kiyaga cya Muhazi, aho ubishaka utemberezwa mu bwato ukazenguruka iki kiyaga unyurwa n’amahumbezi ya Muhazi.
Ni hafi y’Iseminari Nto ya Rwesero, ku muhanda w’ibitaka aho niba uvuye hanze y’u Rwanda nibura wavuga ko wageze ahantu h’igiturage. Imyubakire ya kinyarwanda y’inyubako ziri kuri iki kiyaga, ifi n’inkoko byaho ni bimwe mu bishobora gutuma uharara ukazahora wibuka ijoro ryo ku Rwesero. Haba kandi imisambi n’utundi dukoko tubereye ijisho kutureba uruhuka.
Bigerageze uzambwira!
18. Ikirwa cya Nkombo
Umwana wo ku Nkombo afite isambaza mu rukweto ruzwi ku izina rya "boda-boda"
Wakoreye urugendo i Cyangungu, ntiwavuga ko wahombye ngo ni uko rwakubanye rurerure. Amavunane yose wumva ashize ugeze kuri iki kirwa ukaganira n’abaturage baho wumva ubuzima babayeho. Ni Abanyarwanda ariko bafite izina bihariye bitwa ry’Abashi. Kuri iki kirwa babayeho ubuzima bwabo bihariye mu mibereho y’abatuye rwagati mu Kiyaga cya Kivu.
Ururimi rwabo usanga mu duce twa Kamembe, Busekanka, Rusizi, Goma, Nkombo ni Ikinyarwanda ariko kivanzemo Igiswayire kuko baturanye n’igihugu cya Congo.
Haratangaje kandi byagushimisha kugera muri aka gace. Kugera kuri iki kirwa bigutwara iminota icumi, ni mu birometero 11 uvuye mu murwa mukuru wa Kamembe.
Ntibyoroshye kuhabona icyo kurya kuko hasa nko mu giturage gisanzwe, ariko unyurwa no kubona ubuzima bw’Abanyarwanda batunzwe ahanini n’uburobyi.
Iki kirwa cya Nkombo kiza mu birwa binini bigize ikiyaga cya Kivu, nyuma y’ibindi birimo Ijwi, Iwawa n’ibindi.
19. I Rugende ahaba Amafarasi
Aha ni aho bita Rugende, i Kabuga hazwi cyane ikigo gihuriramo urubyiruko cya Rugende Training Center.
Ni hamwe muri hake haba amafarasi mu Rwanda. Aha ni hamwe mu hantu hatuje wasohokera hegereye Kigali, cyo kimwe n’uko wajya ahitwa Juru Park ku i Rebero, cyangwa se Meraneza i Nyamirambo. Aha hose ndondoye ni ahantu hitaruye ho gato Kigali, heza hari ubusitani n’ibindi bikorwa nk’izi nyamanswa warangarira ukaruhuka.
Aha ni mu nkengero z’umujyi ku buryo bidasaba igihe kinini cyo gutegura kuhajya.
20. Urutare rwa Kamegeri mu Ruhango
Bivugwa ko uru rutare kera rwatukuraga nyuma y'aho rutwikiweho umutware Kamegeri
Uru rutare ruri mu Karere ka Ruhango rufite amateka menshi; aha niho umutware Kamegeri yatwikiwe ku ngoma y’umwami Mibambwe Sekarongoro Mutabazi nyuma y’aho asabiye iki gihano abanyabyaha.
Uru rutare kuva icyo gihe rwahise rumwitirirwa, kandi bivugwa ko kuva icyo gihe rwakomeje gutukura.
Binavugwa kandi ko uru rutare rwabagaho nta zina rugira ariko kuva aho rutwikiweho Kamegeri rwakomeje kujya rumwitirirwa mu kwibuka uko yari umutware w’umugome cyane wafataga ibyemezo bikarishye kugeza ubwo urwo yaciriye uwari wagomeye umwami ari we ruhitanye atwikirwa ku rutare.
Ese ni gute utasura aha hantu, ngo wiyumvire ubuhamya bw’abahatuye?
Ahandi....
Uretse aha tubabwiye, hari n’ahandi hantu tutiriwe turondora hateye amabengeza wasura mu Rwanda harimo nk’Ibiyaga bya Cyohoha, Rweru, Ruhondo n’ahandi hatatse ubwiza kandi hateye amabengeza nko ku ijuru rya Kamonyi, ku Kibuye cya Shali, Bazilika yitiriwe Mutagatifu Yozefu y’i Kabgayi, ku Musozi wa Kigali hazwi nko kuri Meraneza, ku rutare rwa Ndaba, Ubuvumo bwa Musanze, i Maraba (Kawa), ku Gisoro cya Ruganzu n’ahandi.
Hari ahandi waba uzi tutavuze?
[email protected]


text:
Mu gushaka umuti urambye w’ikibazo, Akarere ka Nyarugenge kari mu mushinga wo kubaka ubwiherero ahantu hahurira abantu benshi ndetse no kuri sitasiyo za lisansi.
Umuyobozi w’Akarere ka Nyarugenge, Kayisime Nzaramba, yatangarije IGIHE ko ku ikubitiro hari kubakwa ubwiherero bune mu mushinga mugari wo kubukwirakwiza hose.
Yagize ati “Twabitekereje kugira ngo turusheho kwita ku mibereho y’abaturage bacu kuko wasangaga abaje mu ngendo cyangwa se bavuye mu mujyi bagiye Nyabugogo bashaka gukemura akabazo kabagwiririye bikagorana.”
Yakomeje avuga ko bizanafasha kurwanya umwanda waterwaga n’abikinga ku biti bakihagarika.
Ubwiherero rusange buri kubakwa mu Karere ka Nyarugenge burimo ubwo kuri Tapis Rouge i Nyamirambo, Nyabugogo, Gakinjiro n’imbere y’Ibitaro bya CHUK ndetse imirimo irarimbanyije. Buri bwiherero bufite agaciro ka miliyoni 26 z’amafaranga y’u Rwanda.
Bizimungu Samuel utuye mu Murenge wa Nyakabanda yavuze ko yishimiye iki gikorwa kuko kizorohereza abaturage benshi.
Yagize ati “Twabyakiriye neza cyane kuko kubona ubwiherero mu Mujyi wa Kigali byari ikibazo, hari n’abo wasangaga bajya kubutira muri resitora n’utubari, rimwe na rimwe bakiherera ahantu birwanaho.”
Yongeyeho ko hakwiye no kujyaho uburyo bwo korohereza abadafite amafaranga kugira ngo nabo bajye bakoresha ubwiherero rusange.
Akarere ka Nyarugenge kateganyije ko mu gihe kizaza nibura muri buri metero 500 hazashyirwa ubwiherero rusange kugira ngo ikibazo cy’abihagarika mu nzira gikemuke burundu.
Muri Nyarugenge habarizwa ubwiherero rusange bumwe hafi ya Rond-point iri rwagati mu Mujyi, bituma mu batabwegereye hari abikinga ku bipangu no ku biti bigateza umwanda.
Imibare yashyizwe hanze n’Ishami ry’Umuryango w’Abibumbye ryita ku Buzima (OMS) igaragaza ko ku Isi habarurwa abantu batagira ubwiherero bwujuje ibisabwa mu ngo zabo barenga miliyari 4,5 naho abasaga miliyoni 862 bituma ku gasozi.
Ibarura ryakozwe n’Ikigo cy’Ibarurishamibare mu 2015, ryagaragaje ko 83,4% by’Abanyarwanda bakoresha bakanatizanya ubwiherero bwujuje ibyangombwa. Icyo gihe abanyamujyi bitumaga ku gasozi bitewe no kutagira ubwiherero bari 1% mu gihe mu cyaro bari 3%.
Mu mpera za 2016, Minisiteri y’Ubuzima yavuze ko hafi kimwe cya kabiri cy’indwara zakirwa kwa muganga zituruka ku isuku nke. Izo zirimo impiswi, inzoka zo mu nda, igituntu, indwara zo mu kanwa, iz’uruhu na malariya.
Indi nkuru wasoma: Gutunga ubwiherero mu Banyarwanda bihagaze bite?